14 апрель куни Тошкент вилояти ИИББ ҳузуридаги Тергов бошқармаси, ЖҚБ ва ДХХ ходимлари билан ҳамкорликда тезкор тадбир ўтказилди.\nАввалроқ, ИИВ матбуот хизмати аҳолига мурожаат билан чиқиб, эндиликда карантин қоидаларини менсимаслик жиддий чораларга сабаб бўлишини айтиб ўтган эди.\n2021 йилнинг 11 апрель куни соат 15:30 ларда икки нафар номаълум шахслар Олмазор тумани Фаробий кўчасида яшовчи 23 ёшли М.Рокиянинг уйига келиб, унга яқин кунларда турмуш ўртоғи ва фарзанди оғир касал бўлиб вафот этишини айтиб, ўзига тегишли барча тилла-тақинчоқларини олиб чиқиб берса, уларни қутқариб қолишга ваъда бериб, М.Рокияга тегишли жами нархи 35 840 000 сўмлик 10 хил турдаги тилла-тақинчоқларини алдов йўли билан қўлга киритиб, ҳодиса жойидан яширинганлар.\n30 март куни Учтепа тумани ИИО ФМБга 19 ёшли Хуршидабону С. мурожаат қилиб, номаълум шахс унинг уйига кириб 4.000 АҚШ долларилик тилла тақинчоқларни ўғрилаб кетганлиги ҳақида хабар берди.\n10 апрель куни тахминан соат 16.40 да Миробод туманида Меҳржон кўчасида (Дилкаш кафеси қаршисида) 65 ёшли Озарбайжон фуқароси Халик К. ишончнома асосида бошқарган Lacetti ва 28 ёшли Шохруҳ М. ишончнома асосида бошқарган Malibu тўқнашган.\nТошкентдаги Зарқайнар кўчасининг бир қисмидан ҳаракатланиш вақтинча чекланади.\n2021 йил 8 апрелдан бошлаб Ucellнинг 2021 йил 8 апрелдан бошлаб Ucellнинг Тошкентдаги барча офисларида 5G мобил алоқасига уланиш имконияти мавжудбарча офисларида 5G мобил алоқасига2021 йил 8 апрелдан бошлаб Ucellнинг Тошкентдаги барча офисларида 5G мобил алоқасига уланиш имконияти мавжуд уланиш имконияти мавжуд\nЧет элда жойлашган олий ўқув юртларидан бирига имтиҳонсиз жойлаб қўйишини айтган.\nЗарбадан «Matiz» автомобили ағдарилиб, қаршисида турган «Исузу» русумли йўловчи автобусига тўқнашган.\nШу йилнинг апрел ойидан бошлаб, ҳар шанба куни Тошкент - Москва - Тошкент йўналиши бўйича мунтазам авиақатновлар қайта жорий этилади.\nТошкентда ташқи рекламаларни жойлаштиришга мораторий эълон қилинди\nТошкент шаҳрида 2021 йил 1 апрелдан 2021 йил 31 декабрига қадар ташқи реклама объектларини (конструкцияларини) жойлаштириш, ўрнатиш, ўзгартириш ва паспортларининг берилишига мораторий эълон қилинди.\nТошкент марказида бир нечта машина иштирокида ЙТҲ содир бўлди\nНатижада, «Nexia» русумли автомобиль ҳайдовчиси Ж.С.га биринчи тез тиббий ёрдам кўрсатилган.\nТошкентда ИИБга чақирилган шахснинг бир кун ўтмай мурдаси топилган. Ҳолат бўйича расмий изоҳ берилди\nИжтимоий тармоқларда 41 ёшли Александр Бочаров гўёки Юнусобод тумани ИИО ФМБ 3-сонли ИИБга жорий йилнинг 1 апрель куни келтирилганидан сўнг олган тан жароҳатлари туфайли вафот этганлиги ҳақида хабар тарқалмоқда.\n5 апрел куни Тошкент шаҳар ҳокимининг «Тошкент шаҳрида 2020-2021 йилдаги иситиш мавсумини якунлаш тўғрисида»ги қарори қабул қилинди.\nЯккасарой тумани бўйича ИИО ФМБ ҳузуридаги Тергов бўлинмаси томонидан Ўзбекистон Республикаси Жиноят кодексининг 267-моддаси 1-қисми (Транспорт воситасини олиб қочиш) билан жиноят иши қўзғатилди.\nЮнусободда «Ласетти» автомобили «Спарк»ни ағдариб юборди\nАвтомобиль ҳайдовчиси шифохонага олиб кетилган.\nТошкентда илк бор бокс бўйича ЖЧ ўтказилади


Қозоғистонда “тинч намойишлар” тўғрисидаги қонун лойиҳаси тақдим этилди, ҳуқуқ ҳимоячилари норози\nАхборот ва ижтимоий тараққиёт вазири Даурен Абаев 12 март куни мажлисда “тинч йиғилишлар” тўғрисидаги қонун лойиҳасини тақдим этди. Унга кўра, қонун лойиҳасини тўққизта минтақада муҳокама қилишган ва “барча таклифлар ҳисобга олинган”.\nАбаевнинг айтишича, муҳокамалардан сўнг қонун лойиҳаси “кўплаб ўзгаришларга учради”, рухсат берувчи жараён хабардор қилишлик билан “ўзгартирилди”, журналистларга тааллуқли айрим моддалар қисқартирилди.\nВазирга кўра, “Қозоғистоннинг конституциявий тузумини зўравонлик билан ўзгартиришга, унинг яхлитлиги ва давлат хавфсизлигига таҳдид солишга чақирувчи; ижтимоий, ирқий, диний, этник келишмовчиликларни авж олдирувчи; жамоат тартибини бузувчи, одамларга ҳаётини хавф остида қолдирувчи, транспорт иши ва инфратузилма ишига халал берувчи, хорижлик фуқаролар ва ташкилотлар томонидан молияланган, эктремизм ва террорчиликни молиялаштириш билан боғлиқ, қонунни бузган фуқаролар томонидан ташкиллаштириладиган тинч митинглар ўтказиш таъқиқланади”.— Жамоатчилик онгига митинглар маданиятини сингдириш вақти келди. Халқ митингларга чиқишни истамайди, агар халқ чиқишни хоҳласа, биз бундай ҳуқуқни беришимиз керак, — дейди Абаев.\nМажлисдаги муҳокамалар давомида қатор депутатлар полиция ва махсус бўлинмалар ишига доир таклифларни киритишди. Депутат Берик Дуйсенбиновга кўра, махсус кучлар ходимини ўзини тутиш этикаси тўғрисидаги қоидани киритиш зарур.\n— Агар 25 киши кўчага чиқса, 250 нафар полициячи чиқарилади. Одамлар митингчилардан кўра кўпроқ махсус ходимлардан қўрқади. Махсус кучлар этикасига доир тузатишни киритиш керакмасмикан? Одамларни ушлаётган кўчадаги полициячилар вазир ва бошлиқларнинг фарзанди эмас. Уларнинг бари бизнинг болаларимиз. Биз уларни душманга айлантирдик, — деди у.\nИжтимоий ишонч Миллий кенгашининг аъзоси Мухтар Тайжан мажлисдаги тадбирда митинглар олдидан фаолларни ушлаш тўғрисидаги масалани кўтарди. Бунга ички ишлар вазири ўринбосари Марат Кожаев “у уйдан ҳам, бу уйдан ҳам одамларни олиб кетишмаяпти, қонун доирасида ишлашмоқда” деб жавоб берди.\nВазир Абаевнинг айтишича, янги қонун лойиҳаси мажлиснинг ишчи гуруҳида муҳокама қилинади, улар киритилган таклифларни ўрганиб чиқади. Тайжан ишчи гуруҳга жамоатчилик вакилларини киритишни сўради.\nҲуқуқ фаоли Бахытжан Торегожинанинг айтишича, Абаев томонидан тақдим этилган қонун лойиҳаси “инсон ҳуқуқларини бузади”. "Мен мазкур қонун лойиҳасига рози эмасман. Бу тинч йиғишларда иштирок этишни ва сўз эркинлигини чекловчи қонун. Буни муҳокмма этаётганлар митингларга бормаган. Улар таклифни қандай киритиши ва танқид қилиши мумкин?", — дейди у.\nҚозоғистон президенти Қосим-Жомарт Токаев ўтган йилнинг июнида омммавий норозиликлар ва уларнинг минглаб қатнашчиларини ушлаш билан кечган сайловдан кейин митинглар тўғрисидаги янги қонунни ва акцияларнинг рухсат беришдан хабардор этувчи хусусиятга ўтишни ваъда қилган эди.\nФевралда ахборот ва ижтимоий тараққиёт вазирлиги тинч йиғилишлар тўғрисидаги қонун лойиҳасини муҳокамага тақдим этди. Ҳужжатни ўрганган юристлар ҳукумат янги қонун лойиҳасига муайян чекловларни киритишга уринаётганини сезиб қолишди. Ферал охирида расмийлар ҳуқуқ ҳимоячилари ва фаоллар танқидларини эътиборга олишларини баён қилишди.\nҲозирги вақтда қозоғистонликлар оммавий тадбирларни ўтказиш учун маҳаллий расмийларнинг рухсатларини олишлашга мажбурлар. Митинглар ва шунга ўхшаш бошқа акциялар турли баҳоналар билан рад этилади.\nМамлакат Конституциясининг 32 моддаси фуқароларга “тинч ва қуролсиз тўпланиш, йиғилиш, митинг ва намойишлар, юриш ва пикетлар ўтказишни кафолатлайди».


Samsung кутилмаганда тўрт йиллик флагманларга янгиланиш жўнатди - Terabayt.Uz\nSamsung кутилмаганда тўрт йиллик флагманларга янгиланиш жўнатди\nSamsung тўрт йил олдин Galaxy S8 ва Galaxy S8+ смартфонларини ишлаб чиқарган ва бир неча ой олдин уларни тизим янгиланишини қабул қиладиган моделлар рўйхатидан чиқариб ташлаганди. Шунга қарамай, компания улар учун янги ва жуда муҳим хавфсизлик патчини чиқарди.\nБоливияда ушбу смартфонлар учун G95xFXXUCDUE1 рақамли янги прошивка чиқарилди. Унда май ойидаги Android хавфсизлик янгиланишлари мавжуд бўлиб, улар тизимнинг бир нечта заиф томонларини бартараф этади ва барқарорликни яхшилайди.\nЭслатиб ўтамиз, Galaxy S8 ва Galaxy S8+ смартфонлари Android 7.0 Nougat тизими билан тақсим қилинган. 2018 йил февраль ойида қурилмалар Android 8.0 Oreo янгиланишини ва 2019 йил бошида Android 9 Pie асосидаги One UI интерфейсининг янги версиясини қабул қилган.\nЎҚИНГ: Навбатдаги Galaxy смартфонига дастур янгиланиши кела бошлади\n#Android #Galaxy S8 #Galaxy S8 Plus #Samsung #Тизим янгиланиши


Еврокомиссия лойиҳасида АҚШ президенти Доналд Трамп Эронга қарши санкцияларни тиклаганидан сўнг ЕИ тўқнаш келган қийинчиликлар тўғрисида сўз боради. ЕИни «бундай ноқонуний чоралар қабул қилиниши оқибатларидан ҳимоя қилиш лозим», дейилади лойиҳада.\nЕвроиттифоқ жаҳон бозори долларга ортиқча даражада боғланиб қолганлигини эълон қилишни режалаштирмоқда. Бу ҳақда Financial Times газетаси Еврокомиссия лойиҳаси ва ўз манбаларига таяниб хабар берди.\nБрюссел бу масалани АҚШнинг сайланган президенти Жо Байденнинг инаугурация маросимидан аввал кўтармоқчи, деб ёзади нашр. Манбаларнинг сўзларига кўра, лойиҳа 19 январ куни қабул қилиниши мумкин.\nҲужжатда биринчи навбатда АҚШ президенти Доналд Трамп Эронга қарши санкцияларни тиклаганидан сўнг ЕИ тўқнаш келган қийинчиликлар тўғрисида сўз боради. ЕИни «бундай ноқонуний чоралар қабул қилиниши оқибатларидан ҳимоя қилиш лозим», дейилади лойиҳада.\n«Трампнинг президентлик даври заиф томонларимизни кўрсатиб берди ва биз уларни бартараф этишимиз керак. Гап ЕИнинг жаҳондаги ўрни – кўламимизга яраша иқтисодий ва молиявий куч бўлишимиз ҳақида кетмоқда», — деди нашр манбаси.\nАҚШ 2018 йил май ойида Теҳрон билан ядровий келишувдан чиқиши ва унга қарши санкциялар тикланишини эълон қилганди. Евроиттифоқ Эрон билан савдо келишувларини ҳимоялаш мақсадида бу чекловларни айланиб ўтишга қарор қилди. Шу мақсадда 2019 йил июнда Буюк Британия, Франция ва Германия Теҳрон билан INSTEX (Instrument in Support of Trade Exchanges) молиявий механизмини жорий этди. Кейинроқ унга Белгия, Дания, Нидерландия, Норвегия, Финландия ва Швеция қўшилди.\nУшбу механизмга мувофиқ, Эрон Европа мамлакатларига нефт ва бошқа маҳсулотлар етказиб бериши, аммо пуллар Эрон банкларига эмас, унга саноат маҳсулотлари, дори-дармон ва озиқ-овқат етказиб берадиган Европа компанияларига ўтказилиши режалаштирилганди. Германия ҳукумати 2020 йил 31 мартда ана шундай дастлабки ўтказма амалга оширилганини маълум қилганди.\nЕИнинг 15 мамлакатида номаълум турдаги гепатит билан боғлиқ юзга яқин ҳолат аниқланди


17:29 / 01.11.2016\nТуркманистон президенти Гурбангули Бердимуҳаммедов Россия Федерацияси президенти Владимир Путинни 26-27 ноябрь кунлари Туркманистонда БМТ шафелигида бўлиб ўтадиган транспорт бўйича глобал конференцияда иштирок этиш учун таклиф қилди. Бу ҳақида РИА "Новости" хабар берди.\n"Дунёда рўй бераётган воқеаларга иқтисодий вазиятдан келиб чиқиб қарайдиган бўлсак, эҳтимол, рақамлардаги кўрсаткичларимиз бироз тушгандир, лекин сўнгги йилларда биз мувозанатни (экспорт-импорт) яхши сақлаб турибмиз", - деди Туркманистон президенти Путин билан учрашуви чоғида.\nУ ҳукуматлараро комиссия иши катта аҳамиятга эга эканлигини таъкидлади. "Сизда ҳам, бизда ҳам имкониятлар кўп. Мен ҳатто ёдингизга солмоқчиман — Астрахандаги охирги учрашувимиз ёдингиздами — иқтисодий форум тузиш ёки логистика маркази яратиш ғояси пайдо бўлганди. Фикримча, сиз ҳам транспорт ва транзит коридорларни ривожлантиришга жуда катта эътибор қаратасиз", - деди Бердимуҳаммедов.\nУ Путин ушбу ғояларни қўллаб-қувватлаганини ёдга солди ва бу масала икки мамлакатнинг иқтисодий тузилмалари ривожида муҳим аҳамият касб этишини таъкидлади. "Фурсатдан фойдаланиб, сизни 26-27 ноябрь Бирлашган Миллатлар Ташкилоти шафелигида ўтказиладиган глобал конференцияга таклиф қиламан", - деди Туркманистон президенти.\nБундан ташқари, Туркманистон президентининг сўзларига кўра, икки мамлакат олимлари қишлоқ хўжалиги соҳасида ҳам ҳамкорлик қилиб келишади. "Сўнгги 5 йил давомида биз нафақат ўз мамлакатмизни яхши ҳосил билан таъминлаяпмиз, балки уларнинг экспортини ҳам йўлга қўйдик. Бундай мисоллар кўп. Фурсатдан фойдаланиб, кейинги йил Ашхабодда илмий-технологик форум ўтказишни таклиф қиламан", - деди у.\nЎз навбатида, РФ президенти Владимир Путин таклифлар учун миннатдорчилик билдирди ва уларни кўриб чиқишга ваъда берди. Юқорида тилга олинган соҳалар нафақат Туркманистон, балки Россия учун ҳам муҳим эканлигини таъкидлади.\nРоссия конференция Туркманистон ҳамкорлик Гурбангули Бердимуҳаммедов


“Ғарбда санкцияларни кенгайтириш йўллари чексиз даражада кўп” — Беҳзод Ҳошимов\nИқтисодиёт 11:32 / 25.03.2022 38428\n— Ҳозирги санкциялар Россия иқтисодиётига ҳозир ва келажакда қандай салбий таъсирлар кўрсатади?\n— Санкциялар савдо ва алмашинувнинг чекланишига олиб келади. Бу чеклаш иқтисодиёт, яъни одамларга жуда катта салбий таъсир кўрсатиши муқаррар. Бу дегани бу йил Россия иқтисодиёти рецессияга учрайди, лекин энг муҳими, яъни санкцияларнинг асосий таъсири – кўп йиллар давомида Россия иқтисодиёти ривожланишига тўсиқ бўлиб келади.\nБу – кўп соҳаларда технологияларни қўллай олмаслик, юқори технологик товар ва хизматлар ололмасликни англатади ва бу албатта, Россия иқтисодиётидаги самарадорлик ва у ердаги одамларнинг даромади ўсмаслигига олиб келади.\nЎйлайманки, санкциялар ҳақида гапирсак, кўпчилик ҳозирги таъсирини айтади. Лекин менинг фикрим, узоқ муддатли таъсир қисқа таъсирдан кўра анча ёмонроқ.\n— Айрим иқтисодчилар санкциялар туфайли Россия иқтисодиёти 10 фоизга, айримлари 20 фоизча қисқариши мумкинлигини прогноз қилмоқда. Сизнинг бу борадаги фикрингиз қанақа?\n— Бу ҳақда ҳозир ҳеч қандай фикр билдириб бўлмайди, чунки ҳар куни, ҳар ҳафта санкциялар кўлами кенгайиб бормоқда. Бу йилдан Россия иқтисодиёти қанчалик чўкади деган саволга жавоб санкцияларнинг кучайишига боғлиқ бўлади.\nБугун, яъни 22 март ҳолатига Россиянинг ВТБдан ташқари бошқа катта банклари, хусусан Сбербанк ҳали ҳам санкцияда эмас. Россия гази ва нефтини сотиб олишга Европа иттифоқи ҳали санкциялар қўллагани йўқ, Россия ҳали ҳам Жаҳон савдо ташкилоти аъзоси. Ва ҳоказо.\nСанкцияларни янада кучайтиришга Ғарбда жуда ҳам кўп инструментлар ва методлар бор. Санкциялар қаттиқлашгани сари Россия иқтисодиётига зарар кўлами ортаверади.\nАсосан нефт ва газ қазиб чиқарадиган Россия бу маҳсулотларини ҳали ҳам сота оляпти. Россия нефти ва газига ҳозирча фақат АҚШ эмбарго қўйди, бошқа сотиб олувчилар ҳали қўймади. Олдинда нима бўлишини айтиш қийин, санкцияларнинг кучайиши ё кучаймаслиги урушнинг боришига боғлиқ. Мариуполда, Харковда, Киевда аҳоли ўлиши давом этса, катта эҳтимол билан нафақат ғарбий мамлакатлар, балки Осиё мамлакатлари ҳам Россияга санкциялар кўламини чуқурлаштиради ва бунинг натижасида Россия иқтисодиёти ҳозиргидан ҳам каттароқ зарба олиши мумкин.\nЛекин тескариси бўлиши ҳам мумкин: масалан, эртага уруш тугаса, нима бўлишини ҳеч ким билмайди. Шунинг учун ҳам иқтисодий башорат қиладиган одамлар қандайдир фаразларга асосланади. Агар санкциялар ҳозиргидек қолса, мана бундай, енгиллашса, мана бундай бўлади ва ҳоказо.\nЯна қайтараман, Россия иқтисодиётининг бу йилги чўкишидан ҳам кўра, Россия аҳолисининг келажакда даромадлар ошмаслиги нуқтайи назаридан санкцияларнинг таъсири жуда катта.\nҒарб ҳукуматлари киритаётган санкциялар билан бирга, Ғарб корхоналари ва ғарблик инсонлар Россия билан ишламаслигини аниқ айтиши ҳам катта салбий таъсир кўрсатади.\nИқтисодиёт ҳақида умумий ўйласак, иқтисодий ўсишнинг манфий бўлишига асосий сабаб санкциялар деб бўлмайди, чунки ундан ташқари ҳам жуда кўп нарсалар бўляпти: бир пайтнинг ўзида, масалан, юқори малакали инсонлар Россиядан чиқиб кетиши, кўп хорижий корхоналар ўз хоҳишлари билан чиқиб кетишлари (Россияда жуда кўп чет эл корхоналари фаолият юритади).\nЮқоридагилардан келиб чиқиб, Россия иқтисодиёти 15 фоизга қисқарадими ё 30 фоизгами, буни билмаймиз, лекин шуниси аниқки, бу йил Россия иқтисодиёти учун, яъни инсонларнинг даромадлари учун оғир бўлади.\n— Ҳукуматлар қўяётган санкциялардан кўра хусусий корхоналарнинг Россияни тарк этиш қарорлари оғирроқ бўлиши мумкин деса бўладими?\n— Оғирроқ деёлмайман. Бунда оғирроқ деган тушунчани аниқлаштириб олишимиз керак: ҳозир қисқа муддатда нақд пул келиши ва келажакдаги инвестицияларни фарқлаб олиш керак.\nМасалан, Россияни нефт қазиб олиш технологиялари билан таъминловчи йирик корхоналар бир неча кун олдин Россиядан чиқиб кетиш ёки инвестицияларни тўхтатиши мумкинлигини айтишди. Бу дегани Россия нефтни қазиб ололмай қолади дегани эмас, нефт қазиб олиш қимматлашиб кетади дегани. Масалан, ҳозирги Венесуэлани олиб қарасангиз, у ерда нефт ишлаб чиқариш жуда қиммат, чунки уларда ғарб технологиялари ва компаниялари ишламайди.\nБу таъсир бир йил ичида унчалик ҳам сезилмайди, лекин 5 йил ичида аниқ катта йўқотиш сезилади. Айтмоқчиманки, қайсидир ғарбий корхоналарнинг Россияни тарк этиши катта салбий таъсир қилиши мумкин. Россияни нефт ва газ қазиб олиш ҳамда қайта ишлаш технологиялари билан таъминловчи компанияларнинг чиқиб кетиши қазиб олиш, қайта ишлаш, транспортировка қилиш каби харажатларни ошириб юборади, табиийки Россия иқтисодиётига жуда катта салбий таъсир кўрсатади.\nБу муҳим корхоналарнинг Россияни тарк этиши россияликларнинг чўнтагига дарҳол таъсир кўрсатмайди, шу сабабли ҳам давлатлар киритаётган санкцияларнинг таъсири оғирроқми ёки хусусий компанияларнинг мустақил қарорларими – бу саволга жавоб бериш қийинроқ.\n— Европа давлатларида санкцияларни янада кенгайтириш имконияти бор деганда нималарни назарда тутдингиз?\n— Қаранг, уруш бошлангандан бери Европа иттифоқи давлатлари Россиядан 17 млрд долларлик газ сотиб олди, яъни Европа бир кунда салкам 1 млрд долларлик газ сотиб оляпти. Бу – катта пул ва агар Россия шу пулдан маҳрум қилинса, бу Россияга жуда катта салбий таъсир.\nХудди шундай, Россиянинг банк тизими ҳам ҳали тўлиқ санкциялар остида эмас. Масалан, ВТБга қўлланилган санкциялар Сбербанкка қўлланилса, бу ҳам битта масала.\nЯна бир масала – АҚШ Молия вазирлиги Россиянинг ҳозирги давлат қарзини тўлашига имкон беряпти, яъни Россия ўз қарз мажбуриятларини адо эта оляпти. Россияни бу имкониятдан маҳрум қилиш санкцияси ҳали жорий этилмаган.\nБу рўйхатда узоқ давом эттириш мумкин, санкцияларни кенгайтириш имкониятлари чексиз. Масалан, Россия билан авиаалоқалар кўп мамлакатлар билан узилган, лекин сув орқали, портлар орқали нефтни ташиш блокада қилинмаган.\nҒарб давлатлари хоҳлашса, қўллаши мумкин бўлган энг кескин чоралардан яна бири – Россияга қайсидир товарларнинг экспортини тақиқлаш. Бу албатта яхши бўлади деб айтолмайман, чунки масалан кўплаб дори воситалари ғарбий технологиялар орқали ишлаб чиқарилади; ғарбий интеллектуал мулк бўлгани учун уларни тақиқлаб қўйиш имкони бор. Унда Россияга дори-дармон кириши муаммо бўлиб қолади.\nБу рўйхат чексиз. Қайси санкциялар қўлланиши кўпчиликка номаълум. Бу урушнинг кўлами, аҳоли орасидаги қурбонларга жуда ҳам боғлиқ. Ғарб сиёсатчилари ўзларининг сайловчилари босими остида қарорлар қабул қилади ва агар сайловчилар бунақа кўп қурбонликлар, бунақа кўп қочқинларни кўраверишса, албатта ўз ҳукуматларидан кескинроқ чоралар кўришни талаб қилишлари мумкин. Бунинг натижасида Россия иқтисодиётига шикастлар янада ортиб боради.\n— Россияга юқори технологиялик маҳсулотлар экспорти чекланмоқда. Россия бу маҳсулотларни иттифоқдош давлатлари, масалан Қозоғистон орқали ре-эскпорт қилган ҳолда олиб кириши мумкинми?\n— Бу ҳар хил товарларда ҳар хил даражада текшириш мумкин бўлган нарса. Масалан, самолётларни олиб кириш анча қийин: ҳар битта самолёт ва унинг моторига алоҳида идентификация рақами берилади. Уларни эксплуатация қилиш ҳуқуқини Боинг корхонаси специфик битта компанияга беради. Шунинг учун қозоғистонлик корхоналар Россияга самолёт ёки мотор олиб бериши қийин.\nНазорат қилиш қийин бўлган товарлар, дейлик, автомобиллар бўлса, уларни олиб кириш осон бўлиши мумкин. Яъни товарга қараб. Ҳозир Россияда авиация муаммо, бу борадаги санкцияларни айланиб ўтиш қийинроқ. Микрочипларни ре-экспорт қилиш ҳам анча қийин.\nУмуман, ре-экспорт бўладими, бошқами, иккиламчи санкциялар деган нарса бор. Тизимни бузган корхоналарга санкциялар қўлланиши мумкин. Ғарбий санкцияларни чеклаб ўтишга ҳаракат қилган корхона, ташкилот ёки инсонларга Ғарб жарималар қилиши, санкция рўйхатига киритиши мумкин. Буни Эронга нисбатан қўлланилган санкциялардан кейин БААда фаолият юритадиган қатор корхоналар жаримага тортилгани ва чора кўрилганида кўрса бўлади.\n— Европа ва АҚШнинг ўзи Россияга киритаётган санкциялар оқибатида нималар йўқотади?\n— Глобал миқёсда олганда, Россия иқтисодиёти нисбатан кичкина, шунинг учун Россияга санкциялар фақат айрим секторлардагина ғарбнинг ўзига жиддий муаммо туғдиради. Масалан, энергия секторида.\nАсосий катта муаммо – Европа иттифоқининг газ ва кўмир масаласи. Европанинг барча мамлакатлари Россиядан газ импорт қилади, шунинг ҳисобига электр энергияси ишлаб чиқаради. Бу жиҳатдан Россияга анча боғлиқлик бор. Россиядан газ олишни тўхтатишса, Европада газ нархи ошади; албатта, алтернатива бор, лекин нарх албатта ошади.\nОхирги пайтларда Европа Россиядан газ олишни тўхтатса, нима бўлади деган айрим ҳисоб-китобларни кўрдим. Натижаларга кўра, вазият мен тахмин қилгандан кўра анча енгилроқ экан. Яъни Россиядан газ олишни тўхтатса, Европа иқтисодиёти ҳатто рецессияга кириши ҳам савол остида. Лекин албатта, салбий таъсир етарлича жиддий бўлади, гап манфий иқтисодий ўсиш ва дунёда энергия нархларининг ошиши ҳақида кетяпти.\n— Россияда санкциялар оқибатларини юмшатиш учун қандай имкониятлар бор?\n— Хусусий ва глобал ечим бор. Глобал ечим урушни тўхтатиш, ҳарбийларни олиб чиқиш, Украина ва Ғарб билан келишувга бориш. Бу асосий йўл.\nХусусий ечимга келсак, бу – ғарбга Россиянинг ўзи қўйган антисанкциялар. Уларни олиб ташлашдан бошлаш керак. Савдога ўзлари қўйган чекловлар бор, ўша чекловлардан воз кечиш лозим. Тўғрисини айтсам, хусусий ечимда оптимистик ҳеч нарсани кўрмаяпман. Россиянинг Ғарбга боғлиқлиги технологик жиҳатдан. Аҳволни ўнглайдиган инструмент Россия ҳукуматида мавжуд эмас.\nМонтаж устаси – Абдуқодир Тўлқинов.


Asosiy > Yangiliklar > ТАДБИРКОРЛАРГА КЎМАКЛАШИШ…\nГулистон шаҳрининг 2 –мавзесида тадбиркорларга кўмаклашиш маркази маъмурий биноси қурилиб, фойдаланишга топширилди. Тадбиркорларга кўмаклашиш марказини Қаҳрамон Отажонов раҳбарлик қилаётган “ Бетон саноат” масъулияти чекланган жамиятининг қўли гул қурувчилари қисқа вақтда бунёд этдилар. Қурилиш ишларини сифатли бажаришда масъулияти чекланган жамиятининг Маъруф Шарофиддинов, Шавкат Набиев, Баҳром Абдуллаев, Антон Курелов, Ихтиёр Ахмеджанов каби ғишт терувчи, пардозловчи, сувоқчи ва автокран машинистлари бошқаларга ибрат бўлдилар. Мазкур иншоот қурилишига 3 миллиард сўмлик маблағ сарфланди.\nМарказнинг тепа қисми – иккинчи, учинчи қаватида аҳоли яшаши учун турар-жойлар бунёд этилган. Тадбиркорлар ўз фаолиятларини бошлаши, дастлабки кўникмага эга бўлишлари учун бу ерда барча шарт – шароитлар мавжуд. Савдо-саноат палатаси вакили, 10 та тижорат банки мутахассислари янги иш бошлаётган, кредит олаётган ишбилармонларга маслаҳат бериш билан бирга ҳужжатларни расмийлаштиришга, тадбиркорлигини кенг йўлга қўйган мулкдорларга ишлаб чиқараётган маҳсулотини сотишга, экспортга йўналтиришга кўмаклашади.\n– Вилоятимизда шундай тадбиркорлар маслаҳат маркази фаолиятининг йўлга қўйилганлиги кўнглимиздаги иш бўлди, – дейди Сайхунобод туманидаги “Улуғбек” кичик корхонасининг раҳбари Улуғбек Ниёзов. – Корхонамизда замонавий аква эшик-ромлари ишлаб чиқарилади. Тайёрлаган маҳсулотларимизга харидор топишда тадбиркорларга кўмаклашиш маркази катта ёрдам бермоқда. Шу ернинг ўзида эшик-ромларни сотиш бўйича бир нечта қурувчи корхоналар билан шартнома туздик. Яна янги лойиҳаларни амалга ошириш ҳақида ҳам кенг тушунчага эга бўлдик.\nТадбиркорларга кўмаклашиш марказининг очилиш маросимида вилоят ҳокими Ғофуржон Мирзаев иштирок этди ва 2018 йилда тадбиркорлар иши бундан-да ривож топишига ишонч билдирди.


Наманган–Андижон электрлаштирилган темир йўл линияси ишга тушди (видео)\nМаълум вақт Наманган ва Андижон ўртасида поездлар ҳаракати тўхтатилган эди, янги лойиҳа доирасида мазкур линия таъмирланиб, тўлиқ электрлаштирилди. Эндиликда электропоездлар қатновини сентябрь ойидан бошлаш режалаштирилмоқда.\n«Ўзбекистон темир йўллари» АЖ мутахассиси Раҳматжон Зоҳидовнинг айтишича, Наманган-Андижон темир йўл линиясининг очилиши водий халқи учун анча қулайликлар яратади.\n«Вагонлар кондиционер, юмшоқ ўриндиқ ва телевизорлар билан жиҳозланган. Бундан ташқари, йўл ҳақи ҳам ҳамёнбоп. Масалан, Қўқондан Марғилон шаҳригача электропоездда бориш 5 минг сўм, Андижондан Қўқон шаҳригача 7 минг сўм.\n31 августдан йўлга қўйилаётган Наманган–Қўқон йўналишининг йўл ҳақи 5 минг сўм қилиб белгиланган. Буни автотранспорт билан таққослайдиган бўлсак, ҳозирда бу йўналишларга таксида бориш 25-30 минг сўмга тушади», деди у.\nУнинг сўзларига кўра, сентябрь ойидан Наманган–Тошкент йўналиши бўйича ҳам электропоездлар қатновини йўлга қўйиш режалаштирилган.\n«2021 йилда эса Наманган–Андижон ҳалқа йўли бўйлаб тезюрар поездлар қатнови амалга оширилиши кўзда тутилган. Келажакда водий билан МДҲ давлатларига халқаро поезд қатновларни амалга оширамиз», – деди Раҳматжон Зоҳидов.\nНаманган–Андижон темир йўл линиясида таъмирлаш ишларидан ташқари, қатор қурилиш ишлари ҳам бажарилган. Хусусан, 7 км.лик янги айланма йўл, 6та кўприк, 13 сув иншооти ҳамда 2та замонавий темир йўл кесишмаси қуриб битказилган.\nВодий темир йўл халқасининг янги электрлаштирилган қисми узунлиги 100,6 км.ни ташкил этади. Линиянинг умумий масофаси эса 331,6 км.\nТемир йўлларнинг электрлаштирилгани дизель ёқилғисида ҳаракатланаётган тепловозлар ўрнини замонавий электровозларга алмаштиришга имкон беради.


Бугун кўчалар, транспорт ёки бекатда, хиёбонлар, кўп қаватли уйлар атрофида, ҳатто болалар боғчаси ёнидаги ўриндиқларда ҳам ерда ағанаб ётган пластик идишларга кўзимиз тушади.\nИссиқдан чанқаган одам дўкондан муздек сув олиб ичади ва бўшаган идишни дуч келган жойга отиб кетаверади.\nСўнгги пайтда дунё олимлари пластик чиқиндилардан қутулишнинг турли йўлларини таклиф қилмоқда. Хусусан, пластик идишларни йиғиб, қайта ишланса, қурилиш материаллари, кийим-кечак тикиш учун синтетик толалар олиш мумкин экан.\nМамлакатимизда ҳам бу борадаги ишлар аллақачон бошлаб юборилган. Пластик идишлар, турли чанқовбости ичимликларнинг қадоқларини йиғиб юрганларни кўп кўрганмиз. Катта қопларга тиқилган «баклажка»ларни эшак-аравага ортиб кетаётганларга кўзимиз тушади. Улар пластик идишларни қабул қилувчи шохобчаларга топширишади. Қандай тирикчилик қилиш, пул топиш ҳар кимнинг ўз иши. Бундайларнинг хатти-ҳаракатларига заррача эътироз ёки қаршилигимиз йўқ. Гап муддати ўтган пластик идишларни сотиб олиб, ундан ўз бизнесини юритишда фойдаланаётган «тадбиркорлар» ҳақида.\n«Баклажка» савдоси айниқса, сут, қатиқ, қаймоқ сотувчи аёллар учун қўл келишини айтиб ўтмасак бўлмайди. Пойтахтимизнинг Қўйлиқ деҳқон бозоридаги сут-қатиқ маҳсулотлари сотиладиган расталарда бундай идишлардан фойдаланиш тақиқлаб қўйилган бўлса-да, уддабурон сотувчилар назоратчиларнинг кўзларини шамғалат қилиб, бизнесларини йўлга қўйиш ниятида бўлади. Айниқса, эрталаб йўл четига қатор тизилишиб ўтириб олиб савдо қиладиган «сут»чи холаларга бу идиш жуда қўл келади.\n– Ўткан куни бозордан бир литр сут сотиб олгандим, – дейди ўзини Гулнора деб таништирган харидор. – Сотувчи аёл сут янги, ўзимнинг сигиримники, деса ишонибман. Уйга бориб қарасам, аллақачон айниган экан. Бугун бозорда сутчи аёлни топиб, воқеани айтсам, «Сут янги, аммо идиш (баклажка) эскилиги учун шундай бўлган. Уни кўчадан сотиб олгандим», дея тушунтириш берди. Сотувчи аёлнинг инсофи бор экан. Зарарни қоплаб, пулимни қайтарди. Бундан кейин бундай идишга солинган нарсаларни сотиб олмасликка қарор қилдим.\nҲарқалай, харидор пулини қайтариб олди. Биз эса фойдаланиш муддати ўтган идишнинг инсон соғлиғи учун зарари йўқми, деган савол билан шифокорга юзландик.\n– Бир марталик елим идишлардан кўп маротаба фойдаланиш инсон организмида хавфли касалликлар келиб чиқишига сабаб бўлади, – дейди олий тоифали шифокор Мамлакат Шамсиева. – Чунки уларни тайёрлашда турли кимёвий моддалардан фойдаланилади. Айниқса, оналар иссиқ кунлари «баклажка»га яхна чой қуйиб, фарзандининг сумкасига солиб қўяди. Яна «баклажкангни боғчада қолдириб келмагин», дея тайинлашни ҳам унутишмайди. Бундай идишга қайта-қайта иссиқ сув ёки чой қуйилиши натижасида унинг таркибидаги кимёвий моддалар эрийди. Натижада улар болаларда ангина, диарея, герпес, аллергия, ошқозон яраси каби касалликларни келтириб чиқариши мумкин.\nБоланинг онгида ҳар доим эски «баклажка»ни йўқотиб қўймай, асраш зарур, деган ўй юради. Бундай идишларни асраш нафақат боланинг организмига, балки унинг асаб тизимига ҳам таъсир кўрсатмай қолмайди.\nКорхоналарда сут маҳсулотлари бир марталик қоғоз-картон идишларда қадоқланиб, сўнг савдога чиқарилади. Биз бу идишлардан истасак-истамасак, қайта фойдалана олмаймиз. Ва у ташлаб юборилганидан кейин ҳам табиатга зарар етказмайди.\nДунёда энг кўп талабгир ичимлик бу – сув. Шундай экан, бугунги кунда ичимлик сувлари қадоқланаётган бир марталик идишларнинг соғлиқ учун зарарли эканини ҳисобга олиб, олимлар унинг сифат стандартини ишлаб чиқаришса айни муддао бўларди.


"Uzbek Tigers" Кубага жўнаб кетди\n12:04 06.02.2018 Ҳавола олиш\n"Uzbek Tigers" жамоаси Бутунжаҳон бокс сериялари (WSB) VIII мавсумидаги дастлабки учрашувни 9-10 февраль куни Кубада "Cuba Domadores" боксчиларига қарши ўтказади\nТОШКЕНТ, 6 фев — Sputnik. Бугун эрта тонгда "Uzbek Tigers" жамоаси аъзолари — Худойназар Файзов, Шунқор Абдурасулов, Маҳмуд Ғоипов, Мадияр Сайдрахимов ва Баҳодир Жалолов каби Кубага жўнаб кетишди, деб хабар қилди Ҳукумат портали.\nХабарга кўра, "Uzbek Tigers" жамоаси Бутунжаҳон бокс сериялари (WSB) VIII мавсумидаги дастлабки учрашувни 9-10 февраль куни Кубада "Cuba Domadores" боксчиларига қарши ўтказади.\n"Cuba Domadores"га қарши ўтадиган беллашувларда боксчиларимизга бош мураббийи Тўлқин Қиличев ва мураббий Равшан Хўжаев ёрдам беради.\nСпортчиларнинг жисмоний ҳолатига қараб мураббийлар рўйхатга ўзгартириш киритишлари мумкин.


Ўртоқлик ўйини. Ўзбекистон - Канада - 1:2. Ўйин статистикаси » Скачать музыку бесплатно новинки музыки 2016-2017\nЎртоқлик ўйини. Ўзбекистон - Канада - 1:2. Ўйин статистикаси\nКомментариев: 0 Просмотров: 115 Дата: 8-06-2016, 05:40 Ўзбекистон терма жамоаси Канадага қарши ўртоқлик ўйинида майдонга тушиб, имкониятни бой берди (1:2). Мазкур ўйин статистикаси қуйидагича бўлди:Ўзбекистон - Канада - 1:2Тўп назорати - 35-65%Зарбалар - 8:10Аниқ зарбалар - 2:3Бурчак тўплари - 3:6Қоидабузарликлар - 22:10Офсайдлар - 0:4Сариқ карточкалар - 1:0 - деб хабар бермоқда Stadion.uz нашри.


Хивадаги Тошҳовли саройи деворининг бир қисми хусусий корхона томонидан бузиб ташланди - Zamin.uz\nХивадаги Тошҳовли саройи деворининг бир қисми хусусий корхона томонидан бузиб ташланди\nФото: Telegram / «Восток и вокруг»\nМаданият вазирлиги Маданий мерос департаменти 10 декабрь, пайшанба куни Хива шаҳридаги Тошҳовли саройида девор бузилиши бўйича ижтимоий тармоқларда эълон қилинган мақолага муносабат билдирди.\nАниқланишича, Тошҳовли саройининг шарқий томонидаги девор қисми бузилишига сабаб — буюртмачи ташкилот Ичанқалъа давлат музей-қўриқхонаси бўлиб, «Сургут нефть строй» пудратчи хусусий корхонаси томонидан 8 декабрь куни деворнинг тепа қисми бузилган.\nМаданият вазирлигининг маълум қилишича, Ичанқалъа давлат музей-қўриқхонасида ҳар қандай таъмирлаш-тиклаш ишлари департамент қошидаги Илмий-эксперт кенгаши хулосаси асосида бажарилиши ва ЮНЕСКО ташкилоти билан келишиш зарурлиги аниқ белгиланган.\nАммо лойиҳа Илмий-эксперт кенгашига киритилмаган ва саройда лойиҳасиз таъмирлаш-тиклаш ишлари олиб борилганлиги аниқланган. Ҳозирда департамент ушбу саройда таъмирлаш-тиклаш ишларини тўхтатган ва ҳуқуқ тарғибот идораларига ҳужжат тайёрланмоқда.\nЭслатиб ўтамиз, 2019 йилнинг декабрида Маданият вазирлиги Тошҳовли маданий ёдгорликка ўрнатилган алюмин ромни олдириб ташлаган эди.\nХива Тошҳовли саройи “Замин” янгиликларини “Одноклассники”да кузатиб боринг\nЯнгиликлар » Жамият » Хивадаги Тошҳовли саройи деворининг бир қисми хусусий корхона томонидан бузиб ташланди


Шунчаки даҳшат: Дердийокка 16 млрд, Кримецга 4 млрд сўм. «Пахтакор» футболчиларининг йиллик маоши ва мукофот пуллари маълум қилинди - Daryo\n14:02, 18.06.2021 39964\nШунчаки даҳшат: Дердийокка 16 млрд, Кримецга 4 млрд сўм. «Пахтакор» футболчиларининг йиллик маоши ва мукофот пуллари маълум қилинди\n«Пахтакор» футбол клуби ўз футболчиларининг йиллик маоши ва мукофот пулларини очиқлади.\nУнга кўра, швейсариялик легионер Эрен Дердийок футболчилар ичида энг кўп маош олади —йилига 1,3 миллион евро (16,4 миллиард сўм). Кейинги ўриндаги Драган Черан эса йилига 325 минг доллар (3,4 миллиард сўм) ишлаб топади.\nАсосий таркиб вакиллари бўлган маҳаллий футболчиларнинг йиллик маоши бир хил — 153 120 000 сўм. Бироқ йиллик мукофот пулларида фарқ бор. Ўзбекистонлик футболчилар орасида энг кўп мукофотни Егор Кримец олади — 4 миллиард сўм. Шерзод Аъзамов, Элдор Суюнов, Сардор Собирхўжаев, Анзур Исмоилов, Фаррух Сайфиев, Аброр Исмоилов ва Азиз Турғунбоев каби футболчиларнинг йиллик мукофот пули 1 миллиард сўмдан юқори.\nБош мураббий Питер Ҳюистранинг йиллик маоши 350 минг еврони ташкил қилади — 4,4 миллиард сўм.\nАввалроқ Тошкент шаҳар ҳокими Жаҳонгир Ортиқхўжаев «Пахтакор» вакиллари билан учрашгани, эндиликда футболчилар топадиган маблағлар, мукофот пуллари ва бошқа ҳисоботлар клуб расмий манбаларида эълон қилиб борилиши айтилганди.\nЭслатиб ўтамиз, «Пахтакор» май ойида Тошкент шаҳар ҳокимлиги тасарруфига ўтказилиши ва клуб харажатлари ҳомийлар томонидан қопланиши маълум бўлганди.\n22:12, 18.11.2021 56838\n17:48, 16.11.2021 60610\n09:45 Бугун 2185\n09:22 Бугун 4489\n09:05 Бугун 8318\n08:35 Бугун 14097\n12:47, 26.11.2021 97988\n07:08, 27.11.2021 81533\n20:20, 27.11.2021 70443\n21:36, 26.11.2021 65903


Москвадаги Ўзбекистон элчихонаси жойлашган кўча.\n26 май куни Москвадаги Ўзбекистон элчихонаси олдида Пермдаги Ғарбий Урал машинасозлик концерни раҳбари Александр Поздеевнинг Тошкентда ҳибсга олинганига нисбатан норозилик тадбири ўтказилади.Пикет ташаббусчилари Александр Поздеев ҳақларини таъминлаш ва уни озодликка чиқариш талабини элчихона расмийларига топширишни режалаштирмоқда.\nЎзбекистон элчихонаси 9 соат пикет қилинади\nДушанба¸ 26 май куни Ўзбекистоннинг Россиядаги элчихонаси олдида соат 9:00 дан 18:00 гача Ўзбекистон Иқтисодиёт вазирлиги расмий чақируви билан Тошкентга борганида ҳибсга олинган Ғарбий Урал машинасозлик концерни (ЗУМК) раҳбари Александр Поздеев ҳимоясига норозилик акцияси уюштирилади.\nБу ҳақда Озодликка концерн расмий вакиласи Анна Тарасова маълум қилди:\n- Пикетчилар Ўзбекистон элчилиги раҳбаридан мамлакат ҳуқуқ-тартибот идораларининг ноқонуний ҳатти-ҳаракатларини зудлик билан тўхтатиш ва қатор талабларни амалга ошириш сўрашади. Тадбирда хусусан¸ элчидан мавжуд ваколатларини ишга солиб¸ Россия Федерацияси фуқароси Поздеев Александрни озодликка чиқариш; А.Поздеевни ҳибсда сақлаш давомида унинг ҳуқуқлари таъминланишига риоя қилмоқ ва унинг адвокатлар ҳамда Россия Федерациясининг Ўзбекистондаги элчихона консулларибилан учрашишга рухсат бериш; соғлиги ёмонлиги боис Александр Поздеевга зарурий дори-дармонларни қабул қилишга рухсат бериш талаб қилинади, деди Поздеев бошқараётган корхона расмий вакиласи.\nЎзбекистон элчихонаси олдидаги пикетда маҳбус яқинлари ва ҳамкасбларининг иштирок этиши кутилмоқда.\nМосква тўртта норозилик нотаси юборди¸ Тошкентдан жавоб йўқ!\nРоссияда энг йирик муассасалардан саналган концерн раҳбарининг Тошкентда ҳибсга олиниши юзасидан Россия Ташқи ишлар вазирлиги Ўзбекистоннинг ташқи сиёсий ишлар бўйича идорасига бирваракайига тўртта норозилик нотаси юборди.\n“Россия ТИВи 13 май – Тошкентда тадбиркор А.А.Поздеевнинг ҳибсга олиниши билан боғлиқ вазиятни диққат билан кузатиб бормоқда. Рўй берган ҳодиса Россия бизнес жамоатчилиги эътиборидан четда қолмади ва бундай можаролар, сўзсиз, Россия-Ўзбекистон савдо-иқтисодий ҳамкорлигига жиддий зарар келтиради, республикадаги инвестиция муҳитига салбий таъсир ўтказади”, дейилади Россия Ташқи ишлар вазирлиги расмий ҳужжатида.\nРус дипломатлари ҳозирча Ўзбекистон Ташқи ишлар вазирлиги бу талабномаларнинг бирортасига жавоб қайтармаганини ҳам таъкидлаб ўтди.\nВазирлик маълумотига кўра, 19 май куни Тошкент шаҳар суди йиғилишида Александр Поздеев адвокатлари томонидан маҳбусни шаҳарни тарк этмаслик тилхати асосида озодликка чиқариш борасида берилган апелляция аризаси ҳакам томонидан инобатга олинмаган.\nҒарбий Урал машинасозлик концерни раҳбари Александр Поздеев 12 май куни Ўзбекистон Иқтисодиёт вазирлиги расмий чақируви билан Тошкентга борган. Бу ерда унинг концерн томонидан бунёд этилган Деҳконобод калий ўғитлари заводи ишлаб чиқариш қувватини ошириш масаласи муҳокама қилинадиган йиғинда иштирок этиши керак бўлган.\nРоссиялик тадбиркор 13 май куни Ўзбекистон Бош прокуратурасига чақирилган ва ўша ерда қўлга олинган. Маълумотларга кўра, 15 майдан ЗУМК раҳбари УЯ-64/ИЗ-1 – 1-сонли “Тоштурма” изоляторида сақланмоқда.\nРоссиянинг Тошкентдаги элчихонаси катта маслаҳатчиси Вадим Чекмазов Озодлик билан суҳбатда Ўзбекистон прокуратураси Александр Поздеевни валютани яширганлик, Ўзбекистон манфаатларига зид келувчи иқтисодий шартномаларни имзолаганликда айбланаётганини маълум қилган.\nРоссиянинг Тошкентдаги элчихонаси расмийси Поздеев олдига адвокат ва элчихона ходимлари киритилмаётганини ҳам қўшимча қилиб ўтди.\nҒарбий Урал машинасозлик концерни раҳбарияти Александр Поздеевнинг\nЎзбекистон ҳукуматидан концерн олдидаги 36 миллион долларлик қарзини тўланишини талаб қилганидан сўнг ҳибсга олинганини иддао қилмоқда.\n2010 йил кузида Ғарбий Урал машинасозлик концерни (ЗУМК) корхона таркибига кирувчи “ЗУМК-Инжиниринг” масъулияти чекланган жамияти Қашқадарё вилоятида Деҳқонобод калийли ўғитлар заводини қуриб битирган ва завод 100 фоизли қувват билан ишга тушган. Бу завод йилига 1 миллион тонна рудани қайта ишлаш қувватига эга бўлган.\n2015 йилда ЗУМК калийли ўғитлар заводи учун осма канат йўлини қуриш, 2016 йилга келиб Навоий тоғ-кон металлургия комбинати ва Олмалик тоғ-кон металлургия комбинатлари учун олтин қазиб олиш конларини ишга туширишни ўз якунига етказишни режалагани айтилмоқда.


Замон ўзгариши ва одамлар норозилигига қарамай, Шимолий Кавказда асрлар давомида бўлиб келган қиз ўғирлаш анъанаси ҳозиргача давом этмоқда. Бироқ маҳаллий ҳукумат бундай урф-одатнинг давом этиши олдини олиш бўйича чоралар кўраётгани йўқ.\n“Кавказ асираси” фильми 1967 йилда катта экранларда намойиш этилганида уни саксон миллион томошабин завқ-шавқ билан томоша қилган эди. Совет даврида комедия жанрида ишланган энг машҳурлардан бири бўлган бу фильмда халқ оғзаки ижоди билан танишиш мақсадида Шимолий Кавказга саёҳат қилган соддадил талаба Шурикнинг саргузаштлари ҳикоя қилинади. Шурик ўз амакиси томонидан келин сифатида сотиб юборилган Нинани ўғирлашда ёрдам берганини тушуниб ўз хатосини тўғрилашга астойдил урингани ва мақсадига етгани фильм ижодкорлари томонидан катта маҳорат билан томошабинга тақдим этилган.\nШимолий Кавказда бу анъана ҳозиргача давом этмоқда.\nҚорачой-Черкес республикаси пойтахти Черкесскда беш йил олдин Лиля исмли қиз ўғирлаб кетилиб, зўравон пияниста кишига турмушга чиқишга мажбур қилинган.\n“Ўғирлаб кетишганида мен 18 ёшда эдим. Мени ўғирлаб унинг уйига олиб боришган. Эрим доим ичарди ва ҳеч қаерда ишламасди. Мен уйимга қайтиб кета олмадим. Бизда агар қиз бола уйига қайтиб кетса, одамлар орасида ҳар хил ёмон гап-сўзлар тарқалади”, – дейди Лиля.\nЗўравон эрдан бир фарзандли бўлган Лиля уч йил турмуш қилганидан кейин охири онасининг уйига қайтиб кетишга мажбур бўлган.\nЧеркесскда яшовчи Зарета исмли қиз ҳам кундузи ўғирлаб кетилган.\n“Воқеа Черкесск шаҳри марказида тушлик пайтида бўлди. Мен озиқ-овқат сотиб олиш учун дўконга кирган эдим. Харид қилишга улгурмасимдан икки йигит тирсагимдан маҳкам ушлаб олди. Мен ҳатто қимирлашга улгурмадим. Улар мени ташқарига олиб чиқди. Мени қўйиб юборинглар, дедим. Ўтиб кетаётган одамлардан менга ёрдам беришларини сўрадим. Аммо ҳеч ким ёрдам бермади”, – дейди Зарета.\nЎғирлаб кетган йигитлар машинада кетаётиб Заретадан Рамазон исмли у танимаган йигитга турмушга чиқишни илтимос қилган. Рад жавобини олгандан кейин қўрқитишга ўтган. Улар қизни шаҳар ташқарисига ўрмонга олиб бориб, агар қаршиликни бас қилмаса, уни ўша ерга ташлаб кетиш билан таҳдид қилган. Ёки у зўрланиши ва барибир турмушга чиқишга мажбур бўлишини айтишган. Кейин қиз қўрққанидан Рамазон билан турмуш қуришга рози бўлган.\nЎғирланган қизларнинг баъзилари бахтли ҳаёт кечиради. Аммо аксарининг турмуши бир неча йилдан кейин бузилади.\n“Қиз ўғирлаш қадимдан қолган анъана. Бу одат икки оиланинг бир-бирига душман бўлиб қолиши билан якунланади. Баъзан қишлоқ аҳолиси иккига бўлиниб бир-бирига душман бўлиб қолади. Ниҳоят бу иш тортишув ва жанжал билан тугайди”, – дейди Черкесскда яшовчи ёзувчи Али Черкесов.\nШимолий Кавказ аҳолисининг аксари қиз ўғирланишига қарши бўлишига қарамай, ҳукумат расмийлари томонидан бундай урф-одат давом этишининг олдини олиш учун чоралар кўрилмаяпти. Масалан, икки ой олдин Россия Давлат думасига тақдим этилган қиз ўғирлаган шахсларни жавобгарликка тортишни кўзда тутган қонун лойиҳаси қабул қилингани йўқ.


Краснодарда муҳожирлар шарафигига ёдгорлик лавҳалари ўрнатилди\nЎзбек меҳнат муҳожирларига аталган тош лавҳ\nРоссиянинг Краснодар шаҳрида янги қурилган биноларда қурувчиларга атаб раҳматномалар битилган тахтачалар пайдо бўлди. “Мардикорлар ҳимоя остида” арт-гуруҳи ташаббуси билан осилаётган хотира лавҳалари шаҳарнинг мигрантлар ёрдамида қурилган деярли барча иншоотларида пайдо бўлиши кераклигини гапирмоқда.\nКраснодарлик “Гастарбайтеры под защитой” (“Мардикорлар ҳимоя остида”) арт-гуруҳи вакиллари янги қурилган биноларда Ўзбекистон, Тожикистон, Молдова ва бошқа қўшни мамлакат меҳнат муҳожирларига атаб битилган ёдгорлик тахтачаларини жойлаштира бошлади.\nСентябрь бошларида шаҳар қурилиш иншоотларида пайдо бўлган бу лавҳалар, ғоя ташаббускорлари фикрича, “минтақанинг гуллаб-яшнатишга ҳисса қўшаётган ҳақиқий қахрамонлар” тўғрисида эслатиб туришга қаратилган.\n- Бу сиёсий вазият эмас, балки қалб ва юрак даъватига бўйсинувчи жамоатчилик фаолларининг ота-боболаримиз сайи-ҳаракатларини йўққа чиқариш ва хотирамиздан ўчиришга бўлаётган уринишларга жавобдир. Краснодар 21 аср бошларидан бошлаб бир қаватлидан замонавий шаҳарга айланиб бормоқда. Афсуски, янги жозибали шаҳарни барпо этиш учун бўлган ташаккурлар фақат қурувчи компания раҳбарларига тегмоқда, қозиқоёқ қоққан ҳақиқий қаҳрамонлар номлари эса номаълум қолмоқда. “Мардикорлар ҳимоя остида”лойиҳаси билан биз нафақат Кубань фаровонлигини таъминлаётганлар меҳнатини хотирлаш, балки ҳар биримиз ҳам бу оламда меҳмон (нем.“Gastarbeiter”–“ишчи-меҳмон” – таҳр.) эканимизни эслатиб қўйишни мақсад қилдик, деди ўзи исмини ҳозирча ошкор қилмасликни сўраётган арт-лойиҳа иштирокчилари.\nКраснодардаги ёдгорлик тахтачалари\n(Фотосуратлар "ВКонтакте" тармоғидаги "КЮС" гуруҳи саҳифасидан олинди / vk.com/kiuss)\nКраснодарнинг ҳозирча ўнга яқин биносида собиқ иттифоқдош республикалардан келган мардикорларга бағишлаб “Тожикистон, Ўзбекистон, Молдова, Украина, Вьетнам каби бародар республикалардан келган жасоратли ишчиларга миннатдорчилик билдирамиз”, “Ўзбекистон Республикасидан келган ишчиларга ташаккур билдирамиз”, “Бу уй қуйидаги қурувчиларнинг меҳнатисиз барпо этилмаган бўларди:...”, “Бу бино Тожикистон Республикасидан бўлган меҳнат қаҳрамонлари иштирокида барпо этилган” каби тош ва темир ёдгорликлар ўрнатилди. Улардан бирида эса том маънода бу бинони қуришга жон фидо қилганлар номлари ҳам акс этган: “Бу бино қурилишида ўз касбий бурчини адо этаётиб Кахор Ўлжабоев (1965-2014), Жаббор Набиев (1989-2014)лар халок бўлди”.\nКраснодардаги “Умид” ўзбекистонлик ватандошлар жамияти раиси Тожиддин Нурматов Озодлик билан суҳбатда меҳнат муҳожирларисиз Краснодар ҳақиқатан замонавий кўринишга эга бўлмаслигини гапиради:\n- Менга бу масалада аллақачон кўпчилик қўнғироқ қилди: “Мабодо сизларнинг ташаббусларинг эмасми?”, дея. Мен ўзим битта лавҳада ўзбек ва молдованларга раҳматнома битилганини кўрдим. Бундай тахтачалар борлиги рост гап: чиройли қилиб рамкага жойлаштиришибди. Бу ишчиларсиз янги бинолар қад кўтара олмаслиги ҳам ҳақиқат. Мана мен яшаётган уйнинг яқинида олтита ўзбек йигити иккита 16 қаватли бинони кўтаряпти! Ахир одамлар кўряпти уларнинг меҳнатини: тез, чиройли, пухта қилиб қуряпти йигитлармиз. Соат 7 да аллақачон ишда, кўпинча кечки соат 1-ларгача ишлашади,- дейди Краснодар ўзбеклар жамияти раҳбари.\nАммо, "меҳмон-ишчилар" меҳнатини улуғловчи тоштахталар маҳаллийларнинг ҳаммасига ҳам ёқди дейиш қийин.\n- Шаҳримизда бу ташаббус қўпол тушунмовчилик келтириб чиқарди: битилган лавҳалардан биттасигина шармандаларча ўрнида қолди – қолган барчаси ношукур фуқаролар ва вандаллар дастидан вайрон қилинди. Аммо биз бунинг ҳам бирор иложини топармиз, дея маълум қилди фаоллардан бири.\nУнинг маҳаллий журналистларга айтишича, янги бино эгаларининг ўзи мавжуд хотира тахтачалари ҳимоясига чиқиб, уни туну-кун қўриқлашга киришди.\n“Гастарбайтеры под защитой” арт-гуруҳи аъзолари эса Краснодар шаҳрининг янги барпо этилган туманларидан бирига меҳнат муҳожирига бағишлаб ҳатто ҳайкал ўрнатиш ниятида эканини билдирмоқда.


Ҳозирги пайтда шулар асосида бошқа соҳаларда бўлгани каби ички ишлар органларида ҳам кенг кўламли саъй-ҳаракатлар олиб борилмоқда. Буни биргина ўтган йили тизимда рўёбга чиқарилган ишлар мисолида ҳам кўриш мумкин. Аввало, вазирлик ва ҳудудий бошқармалар штат бирликлари қисқартирилиб, туман ҳамда шаҳар бўлимларининг ташкилий тузилмалари кучайтирилди ва пировардида вазиятга тез таъсир ўтказа оладиган илғор тизим шакллантирилди. Жумладан, одамларга қулайлик яратиш, тизим ходимларини аҳолига яқинлаштириш орқали жиноятчиликка қарши курашиш ҳамда ҳуқуқбузарликлар профилактикасини самарали йўлга қўйиш учун ички ишлар органларидан узоқда жойлашган аҳоли пунктларида қўшимча 175 та бўлинма ва 824 та таянч пункти очилди. Профилактика инспекторлари 1102 нафарга кўпайтирилди.\nХўш, ушбу янгиланишлар бугун ҳаётимизда қандай самара бермоқда? Аввало, маҳалла фаоллари ҳамда хотин-қизлар, ёшлар ва нуронийлар билан ҳамкорлик алоқалари яна қайтадан йўлга қўйилиб, жиноятчиликнинг барвақт олдини олиш ҳамда унга қарши курашишда кенг жамоатчилик фаол иштирок этаётганини айтиш зарур. Натижалар эса шунга мос. Рақамларга мурожаат қиламиз: ўтган йилда юртимизда 73 минг 692 та жиноят рўйхатга олинган. Бу эса жиноятчилик ундан олдинги йилдагига нисбатан 13 минг 720 та ёки 15,7 фоиз камайди, деганидир.\nЯна бир маълумот: ўтган йили мамлакатимиздаги мавжуд 8 минг 973 та маҳалланинг 1 минг 79 тасида умуман жиноят содир этилмади. Бунинг замирида соҳага, шу жумладан, профилактика инспекторларига Юртбошимиз томонидан кўрсатилаётган алоҳида эътибор ётибди, десак, айни ҳақиқатдир. Профилактика инспекторлари ўз оиласи билан хизмат ҳудудида яшаши ва аҳолига тезкор ҳуқуқий ёрдам кўрсатиши, уларнинг ҳуқуқ ҳамда манфаатларини ҳимоя қилиши учун зарур шарт-шароитлар яратиб берилди. Яъни улар хизмат уйлари ва имтиёзли равишда енгил автомобиллар билан таъминланди.\nБундай ғамхўрликка жавобан профилактика инспекторларида бурчига садоқат ҳамда фидойилик тобора юксалиб бораётир. Астойдил ишлаётган профилактика инспекторларига одамлар муносиб баҳо бермоқда, таъбир жоиз бўлса, ишонч билан қараяпти. Зеро, уларнинг аксарияти жонини хатарга қўйиб, ўз вазифасини ўташ, юртдошларимизнинг мушкулини осон қилишга бор куч-ғайратини бахшида этаётир. Ички ишлар вазирлигидан берилган маълумотга кўра, 2017 йил 13 декабрда Тошкент шаҳри, Миробод тумани, Мироншоҳ 8-тор кўчаси бўйлаб ўтган катта босимдаги иссиқ сув қувури ёрилиши натижасида 18 та хонадонда яшовчи аҳоли мушкул вазиятга тушади. Шу ерга тезкорлик билан етиб келган профилактика инспектори, лейтенант Ислом Бекназаров ўзи жароҳат олган бўлишига қарамасдан, 27 нафар инсоннинг ҳаётини сақлаб қолади. Бундай фидойи инспекторлар юртимизда кўплаб топилади, ундан ҳам муҳими, улар сафи тобора кенгайиб бормоқда.\nТизимдаги янгиланишлардан яна бири суриштирув институти такомиллаштирилгани бўлди. Эндиликда ижтимоий хавфи катта бўлмаган жиноятлар бўйича олиб борилаётган суриштирув ҳаракатлари бир ой муддат ичида тамомланади. Бу эса терговнинг тез, пухта, холисона олиб борилиши учун хизмат қилади. Қолаверса, одамлар ортиқча оворагарчиликлардан қутулади.\nДавлатимиз раҳбарининг 2017 йил 30 ноябрдаги “Суд-тергов фаолиятида фуқароларнинг ҳуқуқ ва эркинликлари кафолатларини кучайтириш бўйича қўшимча чора-тадбирлар тўғрисида”ги Фармони мазкур йўналишни бугунги кун талаблари асосида ташкил этишда дастуриламал бўлмоқда. Зеро, ундан кўзланган мақсад тергов фаолиятида инсон ҳуқуқлари бузилишининг олдини олиш ҳамда гумон қилинувчи ва айбланувчиларга нисбатан зўравонлик ҳамда шафқатсизлик ҳолатларига мутлақо йўл қўймасликдан иборат бўлиб, айни чоғда бу борада муайян ишлар олиб борилаяпти.\n— Вазирлик Тергов департаментида сўроқ жараёнини стенография қилиш, тергов ҳаракатларини аудио ва видео қайд этиш учун махсус тергов хоналари ташкил қилинди, — дейди Ўзбекистон Республикаси ички ишлар вазири, генерал-майор Пўлат Бобожонов. — Улар Швейцария, Германия, Хитой ҳамда Жанубий Корея давлатлари тажрибалари асосида замонавий ахборот-коммуникация технологиялари билан жиҳозланди. Қолаверса, махсус хоналарда процессуал ҳаракатларни масофадан туриб видеоконференцалоқа усулида олиб бориш йўлга қўйилдики, бу билан далилларни тўплаш, мустаҳкамлаш, текшириш ва баҳолашда қонунийлик ҳамда холисликни таъминлаш янада кучайиши, шубҳасиз.\nШу ўринда Тергов департаменти ва жойлардаги тузилмаларининг ўтган йилдаги фаолияти билан боғлиқ маълумотларга мурожаат этамиз: 69 минг 951 жиноят иши юзасидан, процессуал қонунчилик талабларига риоя қилган ҳолда, тергов тамомланди ҳамда жиноят учун жазо муқаррарлиги принципи тўлиқ таъминланди.\nБундай ижобий ўзгаришлар жазони ижро этиш муассасаларида ҳам кузатилаётганидан халқимиз мамнун. Улардаги маҳкумлар ётоқхоналари, ёрдамчи бинолар замон талаблари асосида қурилиб, зарур жиҳозлар ўрнатилди. Масалан, Тошкент шаҳридаги 1-Тергов ҳибсхонаси янги бинога кўчирилди. Бу ерда барча шарт-шароит мавжуд: ошхона, кутубхона, ювиниш хонаси ва бошқа маиший хизмат хоналари зарур анжомлар билан жиҳозланган.\nМаҳкумларни қайта тарбиялашда ижтимоий меҳнатнинг ўрни беқиёс. Шу боис жазони ижро қилиш муассасаларида уларни ижтимоий-фойдали меҳнатга жалб этиш амалиёти кенг йўлга қўйилди. Бунинг учун улар қошида давлат унитар корхоналари очилди. Эътиборлиси, уларда меҳнат қилаётган маҳкумлар томонидан 2017 йил мобайнида 123,2 миллиард сўмлик маҳсулотлар ишлаб чиқарилди.\nИнсонпарварлик тамойилларига йўғрилган мазкур саъй-ҳаракатларнинг ёрқин самараси сифатида давлатимиз раҳбарининг 2017 йил 6 декабрдаги “Ўзбекистон Республикаси Конституцияси қабул қилинганлигининг йигирма беш йиллиги муносабати билан афв этиш тўғрисида”ги Фармонига асосан, жазони ижро этиш муассасаларида жазо муддатини ўтаётган, жиноятни билиб-билмай содир қилган, қилмишидан астойдил пушаймон бўлиб, тузалиш йўлига қатъий ўтган 2 минг 700 нафар маҳкум афв этилганлигини келтириш жоиз. Айни чоғда йил давомида жазони ижро қилиш муассасаларидаги 1 минг 932 нафар маҳкум озодликка чиқарилди, 8 минг 835 таси манзил-колонияларига ўтказилди, 9 минг 462 нафарининг жазоси енгилроғи билан алмаштирилди.\nҲозир тергов ҳамда вақтинча сақлаш ҳибсхоналари, махсус қабулхоналар, маъмурий қамоқни ўташ жойлари, жазони ижро этиш муассасалари зарур видеокузатув воситалари билан таъминланмоқда. Мазкур юмушлар жорий йилнинг 1 мартига қадар якунланади.\nИнсонпарварлик ҳақида сўз кетганда, халқимизнинг йиқилганни суяш, қўлдан келганича кўмаклашиш билан боғлиқ эзгу қадриятлари бугунги кунда ҳаётимиздан мустаҳкам жой эгаллаб бораётганидан кўнглимиз шод бўлади. Юртбошимиз кўрсатмаси асосида диний оқимларга бошқалар таъсирида ёки ёшлик қилиб, оқибатини билмасдан кириб қолганларнинг пушаймонлик аризаларини ўрганиш амалиётининг йўлга қўйилиши ҳам халқимизнинг ана шу қадриятларига юксак ҳурмат ва содиқлик намунаси бўлди. Унга кўра, диний экстремистик оқимларга кирганларнинг ҳар бирига нисбатан мавжуд ҳужжатлар дин уламолари, қўни-қўшни ҳамда қариндошлари, маҳалла аҳли фикрини инобатга олган ҳолда ўрганилмоқда. Кейинчалик тегишли комиссия хулоса чиқаради. Ушбу янгилик натижасида ўтган йили пушаймонлигини билдирган 18 минг нафардан ортиқ шахслар махсус ҳисобдан чиқарилди.\nБундай эзгу ислоҳотлар тизимнинг йўл ҳаракати хавфсизлиги йўналишида ҳам жадал давом эттирилмоқда. Давлатимиз раҳбарининг Олий Мажлисга Мурожаатномасида билдирилган асосли ва танқидий фикрлардан келиб чиқиб, юртимиздаги мавжуд патруль-пост ҳамда йўл-патруль хизматлари стационар постларининг 74 таси тугатилди.\nҲозир йўл-патруль хизмати ходимлари ва ҳайдовчилар ўртасидаги тушунмовчиликларни холисона, қонун асосида ҳал қилиш учун ҳар бир инспекторни уларнинг суҳбати тўла акс эттириладиган видеокамералар билан таъминлаш чоралари кўрилмоқда. Яна бир янгилик шундаки, Тошкент шаҳри, Самарқанд ҳамда Хоразм вилоятларида тажриба тариқасида йўл-патруль хизматининг мотоциклчилар гуруҳлари тузилди. Бу гуруҳлар йўл-транспорт ҳодисалари содир қилиниши ва тирбандлик ҳосил бўлишининг олдини олиш, йўл ҳамда кўчаларнинг ҳаракатланиш қийин бўлган қисмларида, одамлар гавжум жойлар ва хорижий ҳамда бошқа делегацияларни кузатишда ҳаракат хавфсизлигини таъминлайди.\n— Соҳада янгиланишлар кўп, ютуқ ва натижалар ҳам шунга мос, — дейди Ўзбекистон Республикаси ички ишлар вазири, генерал-майор Пўлат Бобожонов. — Аммо шулар билан кифояланиб қолиш ҳозирги шиддатли замон талабларига тўғри келмайди. Тизимнинг такомиллашуви, адолат ҳамда халқпарварлик принципларининг ҳамиша муқаррар равишда ҳаққоний тасдиғини топиши хизматдаги ҳар бир ходимдан катта куч, билим ва масъулият талаб этади. Табиийки, бу кадрлар тайёрлаш ҳамда қайта тайёрлаш ишларининг қай даражада самарали рўёбга чиқарилаётгани билан бевосита боғлиқ. Шундан келиб чиқиб, бугунги кунда ходимларни ўқитиш, уларнинг касб маҳорати ва малакасини ошириш доимий эътиборда бўлиб келаётир. Бу борада Президентимизнинг 2017 йил 16 августда имзоланган 3216-сонли қарори дастуриламал бўлмоқда. Унга кўра, ички ишлар органлари учун дастлабки касбий билим ҳамда кўникмага эга, ҳар томонлама етук ёшларни тарбиялаш мақсадида вазирлик тизимида мамлакатимиз барча ҳудудида биттадан, жами 14 та академик лицей фаолияти йўлга қўйилди.\nБу ҳақда бежиз гап очмадик. Ички ишлар органларида мард, ўз ишининг устаси бўлган ходимлар билан бир қаторда, тизимга ғаразли ниятда кирган, ўз манфаатини давлат ва халқ манфаатларидан устун қўядиган ходимлар ҳам учрашидан кўз юмиб бўлмайди. Айтиш керакки, тизим бундай нопок ходимлардан мунтазам равишда тозаланиб келинаяпти. Бунга мисол тариқасида ўтган йили хизмат интизомини бузган 8 минг 32 нафар ходимга интизомий жазо берилгани, шундан 230 нафари жиноий жавобгарликка тортилганини келтириш мумкин.\nУмуман, бугун мамлакатимизда кечаётган изчил ислоҳотлар жараёнида одамлар ички ишлар органларидан катта ўзгариш ҳамда янгиликларни, таъбир жоиз бўлса, халқчил идора сифатида ўзини тўла намоён этишини кутмоқда. Бундай юксак ишончни оқлаш осон эмас, албатта. Бу йўлда тизим ходимлари касбга садоқат, мардлик ва фидойилик намунасини кўрсатиб, элу юрт осойишталигига камарбаста бўлмоғи ҳаётий заруратдир.\nМазкур рукндаги бошқа мақолалар: « Коммунал қарзлар барча прописка қилинганлардан ундирилади\tЖаҳон андозаларига мос иншоот »


Бенғози аэропорти исёнчилар қўлига ўтди\nЛивиялик исёнчилар Муаммар Қаддафийга содиқ кучлар билан қаттиқ жангдан кейин Мисрата шаҳри аэропортини ўз назоратига олгани хабар қилинмоқда. Бу бир ҳафта давом этган жангу жадалдан кейин исёнчилар эришган биринчи жиддий ютуқ бўлди.\nХабарларга кўра, Ливиянинг учинчи йирик шаҳри бўлган ва Қаддафий кучлари икки ойдан бери қуршовда ушлаб келган Мисрата аэропорти тунда бўлиб ўтган жангдан кейин исёнчилар қўлига ўтган.\nИнсон ҳуқуқлари гуруҳлари Ўртаер денгизи соҳилида жойлашган, ярим миллион аҳолига эга Мисратада озиқ-овқат ва дори-дармонлар етишмагани боис гумманитар бўҳрон вужудга келишидан огоҳлантириб келаётган эди.\nШаҳар Қаддафий тарфдорлари томонидан блокада қилинган эди ва унга кириб чиқиш денгиз орқали амалга ошаётган эди.\nАйни пайтда гувоҳларга кўра, бугун пойтахт Триполининг шарқий қисми бир соат давомида ҳаво зарбаларидан ларзага келган.\nЕвропа Иттифоқи Ливиянинг Бенғози шаҳрида идора очиб, у ерда жойлашган исёнчи кучлар маъмуриятига ёрдам кўрсатиш ниятини билдирди.\nБу ҳақда Европа Иттифоқи Ташқи сиёсат бўйича комиссари Кэтрин Эштон бугун Европа Парламентининг Страсбургдаги мажлисида баён қилди.\n- Мен муҳокама қилганимиз масалалар, яъни халққа ёрдам кўрсатиш, фуқаровий жамият ва Муваққат ўтиш даври кенгашини қўллаб-қувватлаш ишларини амлага ошира олишимиз учун Бенғозида идора ташкил қилиш ниятидаман, деди ЕИ расмийси.


Тавба қиссалари: Каъб ибн Молик розияллоҳу анҳунинг тавбаси...(давоми) | Muslimaat.uz\nМанзилингиз:Муслимаат»Бош саҳифа»Сара мақолалар»Тавба қиссалари: Каъб ибн Молик розияллоҳу анҳунинг тавбаси…(давоми)\nТавба қиссалари: Каъб ибн Молик розияллоҳу анҳунинг тавбаси…(давоми)\nBy Muslimaat on\t May 2, 2011 Сара мақолалар\nИккала шеригим уйларидан чиқмай ўтирар эдилар. Мен уларнинг ичида кучли ва қувватлироғи эдим. Бориб мусулмонлар билан бирга намоз ўқирдим, бозорларни айланардим. Аммо ҳеч ким менга гапирмас эди.\nНамоз ўқиб бўлиб Расулуллоҳ соллаллоҳу алайҳи васалламнинг ўтирган жойларига келиб, у кишига салом берар эдим. Ўзимча: «Алик олиб, лабларини қимирлатдиларми ёки йўқми?» дер эдим. Имкони борича, у кишига яқин жойда намоз ўқир ва ўғринча назар солар эдим. Намоз ўқисам, менга қарар, у кишига қарасам, кўзларини олиб қочар эдилар. Мусулмонларнинг мендан ўзини олиб қочишлари чўзилиб кетгандан сўнг, амакиваччам ва энг севган одамим Абу Қатоданинг уйига бордим. Унга салом бердим, алик олмади. Унга:\n«Эй Абу Қатода, Аллоҳ ҳаққи айт-чи, менинг Аллоҳ ва Расулини севишимни биласанми?» дедим. У индамади. Унга яна ўша гапларимни такрорладим. У индамади. Яна қайтадан мурожаат қилдим.\nНиҳоят у: «Аллоҳ ва Расули билади», деди.\nИкки кўзимдан ёшим қуйилиб, ортимга қайтдим.\n«Менга Каъб ибн Моликни ким кўрсатиб қўяди?» деяётган экан.\nОдамлар унга мени ишора ила кўрсата бошлашди. У олдимга келиб, Ғассон подшоҳининг мактубини берди. Ўқиш, ёзишни билар эдим. Очиб ўқисам: «Бизга соҳибинг сенга жафо қилгани ҳақида хабар етиб келди. Аллоҳ сени хорлик ва зоелик диёрида қўймасин. Бизнинг ҳузуримизга кел, сенга яхшилик қиламиз», деб ёзилган эди.\nМактубни ўқиб бўлиб: «Бу ҳам бир бало, синов», дедим ва олиб бориб тандирга солдим. Эллик кундан қирқ кун ўтгандан сўнг Расулуллоҳ соллаллоҳу алайҳи васалламнинг вакили келиб: «Расулуллоҳ соллаллоҳу алайҳи васаллам сенга хотинингдан четда бўлишни амр қилдилар», деди. Мен: «Талоқ қилайми? Нима қилай?» дедим. У: «Йўқ, ундан четда бўл, яқинлашма», деди. Икки шеригимга ҳам худди шундай амр бўдди. Мен хотинимга: «То Аллоҳ бу ишда ўз ҳукмини чиқаргунча қариндошларингникига бориб тур», дедим.\nҲилол ибн Умайянинг хотини Расулуллоҳ соллаллоҳу алайҳи васалламнинг ҳузурларига келиб:\n«Эй Аллоҳнинг Расули! Ҳилол – қартайиб қолган чол. Унинг хизматчиси йўқ. Унга хизмат қилиб турсам, сизга ёқмайдими?» деди.\nРасулуллоҳ соллаллоҳу алайҳи васаллам: «Йўқ. Лекин сенга яқинлашмасин», дедилар.\nАёл: «Аллоҳга қасамки, унинг бирор нарсага ҳаракати йўқ ва Аллоҳга қасамки, сизнинг амрингиз бўлган кундан бери йиғлайди», деди.\nБаъзи қариндошларим: «Расулуллоҳ соллаллоҳу алайҳи васалламдан хотининг ҳақида изн сўрасанг-чи, Ҳилол ибн Умайянинг хотинига унинг хизматини қилишга изн бердилар», дейишди.\nМен: «Аллоҳга қасамки, мен у ҳакда Расулуллоҳ соллаллоҳу алайҳи васалламдан изн сўрамайман, изн сўрасам, нима дейишларини ҳам билмайман, ёш одам бўлсам», дедим.\nЯна ўн кун ўтказдик. Бизга гапириш ман қилинганига эллик кун тўлди. Эллигинчи кеча Бомдод намозини уйларимиздан бирининг устида ўқидим. Аллоҳ бизни зикр қилгандек, ўзимча юрагим сиқилиб, кенг ер тор кўриниб ўтирган эдим. Салъ тоғи устидан бир одамнинг баланд овоз билан:\n«Эй Каъб ибн Молик! Хушнуд бўлавер!!!» деб қичқираётганини эшитдим ва дарҳол саждага йиқилдим. Кушойиш келганини билдим. Расулуллоҳ соллаллоҳу алайҳи васаллам Бомдод намозини ўқиганларидан кейин Аллоҳ бизнинг тавбамизни қабул қилганини эълон этган эканлар. Одамлар бизга хушхабар келтира бошладилар.\nШерикларим томон ҳам хушхабарчилар кетдилар. Бир одам мен томон от чоптирган, бири пиёда югурган эди. Пиёда югурган киши тоққа чиқиб бақирган ва унинг овози отдан олдин етиб келган экан. Ўша овози эшитилган киши олдимга етиб келганида кийимимни ечиб, суюнчисига унга кийгиздим. Аллоҳга қасамки, ўзи ўша вақтда бошқа нарсам ҳам йўқ эди. Бировдан қарзга кийим олиб кийдим-да, Расулуллоҳ соллаллоҳу алайҳи васаллам томон югурдим. Одамлар гуруҳ-гуруҳ бўлиб, тавбам қабул бўлгани билан табриклашар ва: «Аллоҳ сенинг тавбангни қабул этгани муборак бўлсин!» дейишар эди.\nМасжидга кирсам, Расулуллоҳ соллаллоҳу алайҳи васаллам ўтирибдилар, атрофларида одамлар. Толҳа ибн Убайдуллоҳ туриб, шошилиб келиб, қўлимни олди ва табриклади. Аллоҳга қасамки, муҳожирлардан ундан бошқа ҳеч ким турмади. Расулуллоҳ соллаллоҳу алайҳи васалламга салом берган эдим, у киши хурсандликдан юзлари чарақлаб:\n«Онанг сени туққандан бери энг қувончли кунингнинг хурсандчилигини қилавер», дедилар. Мен:\n«Эй Аллоҳнинг Расули, сизнинг тарафингизданми ёки Аллоҳнинг тарафиданми?» дедим. У Зот:\n«Йўқ! Аллоҳ томонидан», дедилар. Одатда Расулуллоҳ соллаллоҳу алайҳи васаллам хурсанд бўлсалар, юзлари худди ойнинг парчасидек нурли бўлиб кетар эди. Биз буни яхши билар эдик. У Зотнинг олдиларига ўтирганимдан сўнг:\n«Эй Аллоҳнинг Расули! Тавбам учун молимдан Аллоҳ ва Унинг Расулига садақа чиқарсам», дедим.\nУ Зот: «Молингдан баъзисини ўзинг учун олиб қолганинг ўзингга яхши», дедилар.\nМен: «Хайбардан теккан улушимни олиб қоламан. Эй Аллоҳнинг Расули, Аллоҳ менга ростгўйлик туфайли нажот берди. Модомики боқий эканман, рост сўзламоғим ҳам тавбамдандир», дедим.\nАллоҳга қасамки, У Зот мен Расулуллоҳ соллаллоҳу алайҳи васалламга ўша сўзни айтганимдан бери мусулмонлардан ҳеч кимни тўғрисўзликда мени синагандек синамаган бўлса керак. Аллоҳга қасамки, Расулуллоҳ соллаллоҳу алайҳи васалламга ўша гапни гапирганимдан то ҳозирги кунгача ҳеч бир ёлғон сўзламадим. Аллоҳ мени бундан буён ҳам Ўзи муҳофаза қилишига умид қиламан. Сўнг Аллоҳ таоло:\n«Ва ортда қолган уч кишига ҳам. Уларга кенг ер тор бўлиб, юраклари сиқилиб, Аллоҳдан қочиб, ўзгага бориб бўлмаслигига ишонганларидан сўнг тавба қилишлари учун тавба эшигини очди» оятини нозил қилди».


Таҳлил: Москвадаги норозилик намойишларига расмий жавоб бурилиш нуқтаси бўладими?\nМосква кўчаларидан олинган суратлар жуда таниш.\nДубулға, қора-кўк камуфляж, тиззадан тепагача этик – ботфорт кийиб олган полиция махсус қўшинлари намойишчиларини резина таёқ билан уради, бошқаларни қўл-оёғидан кўтариб олиб бориб, полиция машиналарига тиқади. Аксарияти шортик, футболка, кроссовка, баъзилари эса бейсбол кепкаси кийиб олган ва тадбирни смартфонига ёзиб олаётган намойишчилар уриниб-туртиниб, мазахомуз сўзлар билан шиорлар айтиб бақиради.\nБироқ 27 июль кунги вазият бошқача бўлди ҳамда мақсад нима, нега ҳозир ва энди нима бўлади, қабилидаги саволлар туғилди.\nРоссия пойтахтидаги норозилик намойиши вақтида 1400 га яқин киши ҳибсга олинди. Намойиш чоғида Москва шаҳри мэрияси олди оломонга тўлиб кетди.\nНорозилик намойишига либерал сиёсат фаолларининг 8 сентябрь куни Москва шаҳар кенгашига бўлиб ўтадиган сайловга номзод кўрсатиши билан боғлиқ муаммолар туртки берди. Намойиш вақтида “Путинсиз Россия!” ва “Россия озод бўлади!” сингари шиорлар янгради.\nБир неча ҳафта олдин сайловга масъул идоралар ҳар хил баҳоналарни рўкач қилиб, мустақил номзодларни рўйхатга олмаган эди.\nМухолифатнинг Алексей Навальний, Леонид Волков, Любовь Соболь ва Илья Яшин сингари фаоллари бунга норозилик сифатида шаҳар мэрияси ёнида рухсат этилмаган митинг ўтказиш даъвати билан чиқди. Москва шаҳри ҳокимияти, аввало, мэр шаҳар аҳолисига элдан бурун бундай қилмасликни уқтира бошлади.\nБошларда калтак ҳам синди.\nБаъзи маълумотларга кўра, бу 2011-12 йиллардаги норозилик тўлқинидан кейинги энг ёмон сиёсий зўравонлик бўлди. Ўшанда сайлов натижалари сохталаштирилгани ва Владимир Путиннинг бош вазирликдан яна президентликка қайтишидан ғазабланиб, ўн минглаб одам кўчаларга чиққан эди.\nКремль фаолиятини узоқ йиллардан бери кузатиб келаётган таҳлилчилар фикрича¸ ҳафта охирида ҳуқуқ-тартибот ходимларининг намойишчиларга кўрсатган шавқатсизлигининг ажабланадиган жойи йўқ.\nПутин ва унинг ититфоқчилари бўйича эксперт, сиёсатшунос Лилия Шевцова фикрича, намойишчиларга қарши жавоб чораси Кремль учун чеклов қай даражада мавжудлигини кўрсатади.\n‒ Кремлдагилар Горбачёв даврини яхши эслайди: уларга деразасини сал очсанг, эшикни катта очиб олади... ва шу тариқа ҳаммаси бошланади, ‒ деб ёзди у Москвадаги “Эхо Москви” радиостанцияси вебсайтидаги изоҳида. ‒ Йўқ, ҳукумат бунга рухсат бера олмайди. Босим ҳукуматнинг истагига ҳам қарамай, давом этаверади. Бунақа тўплар гараждан олиб чиқилгач, улар ўз ҳаракат мантиғига эга бўлади.\nҲисоб-китобларга кўра, дам олиш куни бўлиб ўтган норозилик намойишига, расмийлар ёки мухолифат иддаосига қараб, 3500 дан 20 000 минггача киши чиққан. Бир ҳафта олдин пойтахтда бўлиб ўтган шунақа намойишга 22 000 дан ошиқ одам чиққани хабар қилинган эди.\nЭкспертлар фикрича, ҳокимият идораларининг намойишни шафқатсизлик билан тарқатиб юборишга уриниши унга бунчалик кўп одам чиқиши мумкинлигини кутмаганидир.\nАйни пайтда гап Владимир Путиннинг 20 йилга яқин ҳокимиятни эгаллаб тургани ва 2024 йили унинг президентлик ваколати тугагандан сўнг нима бўлиши ҳақида кетмоқда.\nБеш йилдан сўнг Путиннинг ҳокимиятда қолиш-қолмаслиги, мабодо қолмаса, унинг ўрнини ким эгаллаши аниқ эмас.\n2018 йил мартида ОАВ тўлиқ Кремль назоратидалиги ва сайлов жараёни тўлиқ бошқариб турилгани сабабли Путин ишончли ғалабага эришган эди. Аммо унинг обрўси маошлар турғунлиги, пенсия ёшининг оширилиши, “”Единая Россия” партиясига нафрат ва ички сиёсатдан норозилик сабаб туша бошлади.\nҚизиғи шундаки, Навальний ва бошқа сиёсий ташкилотлар айтмоқчи бўлаётган гапини¸ телеканаллар ўзи учун ëпиқлигига қарамай, оммага етказишнинг уддасидан чиқмоқда.\n“Р.Политик” консалтинг фирмаси раҳбари, таҳлилчи Татьяна Становая фикрича, полициянинг намойишчиларга нисбатан қаттиққўллиги Кремль мухолиф ташкилотларга нисбатан қандай сиёсат юритишни билмай қолгани аломатидир.\n“Масаланинг осон ечими йўқ”\nСтановаяга кўра, ҳукуматнинг шошиб қолаётгани жорий бўҳрондан чиқиш ечими осон эмаслигини кўрсатади. Унинг фикрича, Россия жиддий ноаниқлик даврига кирди.\nМухолиф ташкилотлар ҳафта ичида яна бир норозилик намойишини ўтказиш учун кўмак ахтараётган бўлса, ҳокимият идоралари айрим ҳибсга олинганларни майда ва маъмурий қонунбузарликлар учун судга тортиш билан овора.\nНавальний 30 кунга кесилгани сабабли яқин ҳафталарда намойишларда қатнаша олмайди. Яшин шаҳар кенгаши депутатлигига номзод бўла олмагач, 10 кунга қамалди, бошқа таниқли мухолифат вакиллари ҳам ҳафта охиригача қамоқдан чиқмайди.\nЭкспертлар тахминича, мухолифат вакиллари намойишдан олдинги, унинг вақтидаги ёки кейинги ҳибсга олишлардан чўчимайди.\nМухолифат 50 000 кишини кўчага олиб чиқса, оғир вазият вужудга келиши мумкин, бундай намойишни на махсус қўшин, на миллий гвардия қон тўкишларсиз тарқатиб юбориши мушкул. Ҳокимият идоралари бунга йўл қўймаслик учун қўлидан келган барча иш қилади, одамларни қўрқитиш, ҳатто Навальний билан бўлгани каби мухолифат етакчиларини заҳарлаш усулларини ҳам ишга солиши мумкин.


28 май 2020, Тошкент вақти: 10:17\nЖиззах тумани, “Зиёкор” қишлоқ фуқаролар йиғини (ҚФЙ) ҳудудида яшовчи аҳолининг электр қуввати учун қарзи жорий йилнинг 1 ноябригача 2 млрд. 123 млн. сўмга етгани Озодликка Жиззах вилоят прокуратураси хатидан маълум бўлди.\nПрокуратура хати исми сир қолишини сўраган зиёкорликнинг туман электр тармоқлари устидан шикоятига жавобан ёзилган.\n2015 йил, 25 ноябрь куни ёзилган ва вилоят прокурори ўринбосари Ш. И. Ачилов имзолаган хат мазмунидан шикоятчи арзи қондрилмаслиги у яшайдиган қишлоқ аҳлининг қарзи катта эканлиги ва шунинг учун туман Электр тармоқлари кўраётган чоралар тўғри эканлиги билан тушунтирилган. Хат мазмуни билан қуйидаги илова орқали танишишингиз мумкин:\nЖиззах Вилоят прокуратураси телефонини кўтарган ходим Ш. И. Ачилов деган прокурор ўринбосари борлигини тасдиқлади.\nЖаноб Ачилов нима учун шикоятчининг аризаси бўйича текширув ўтказмади, нима учун электр қуввати учун қарзи йўқ фуқаро қарзини тўламаётган қишлоқдошлари учун жавоб бериши керак?\nБу саволларимизни бериш учун прокурор ўринбосари билан боғлана олмадик.\nБизни битта қишлоқнинг қарзи 2 миллиард 123 миллион сўмга етиб кетгани қизиқтирди.\nБитта хонадон бир йилда неча пуллик электр ишлатади?\nИсми айтилмаслигини сўраган зиёкорликнинг айтишича, у жорий йилнинг 1 январидан буён 250 минг сўмлик электр қуввати ишлатган. Лекин шу давр ичида электр тармоқларига 450 минг сўм тўлаган. Бу қадар аниқ рақамлар айтаётгани сабабини сўраганмизда у куни кеча электр тармоқларига бориб, ҳисоб-китоб қилиб келгани ва корхона талаби билан яна 100 минг тўлаб келганини айтиб берди. Шу пулни қўшганда 450 минг сўм бўлган.\n2 123 000 000 сўмни неча киши тўлаши керак?\nЗиёкорлик ўзи яшайдиган қишлоқ фуқаролар йиғини ҳудудида қанча аҳоли борлигини айтолмади.\nБу саволга Жиззах туман ҳокимлиги телефонини кўтарган ходим ҳам жавоб беролмади.\nБироқ очиқ маълумотларга кўра, мазкур туманда 180 минг 700 киши яшайди. Шу тумандаги бошқа бир қишлоқ фуқаролар йиғинида 22 минг киши яшашини ўша ерлик Алижон Камоловдан сўраб билган эдик.\nШунинг учун Зиёкорда 20 минг киши яшайди, деб оламиз ва 2 миллиард 123 миллион сўмлик қарзни 20 мингга бўламиз. Натижа 106 минг 150 сўм.\nДемак, ҳар бир зиёкорлик зиммасида тахминан 106 минг 150 сўм қарз мавжуд.\nАгар ҳар бир оилада 5 киши яшайди, десак, битта хонадоннинг ўртача қарзи 530 минг сўмнинг устида бўлиб чиқади!\nБу саволни “Ўздавэнергоназорат” инспекциясининг Жиззах вилоятидаги инспекторларидан биридан илтимос қилдик.\nЎзидан ўзи кўпаяверадиган қарз\nИнспектор исми айтилмаслиги шарти билан саволларимизга жавоб бераркан, бундай деди:\n- 500 минг, 1,5 млн. сўм қарзи бор хонадонлар бор. Қарзи йўқ хонадонлар ҳам бор. Қарзи 7,5 миллионга чиқиб кетганлар ҳам бор. Бундайлар йиллар давомида тўламай келган ва уларнинг қарзи устига пеня минган. Қонунда электр энергияси учун тўловлар вақтида амалга оширилмагани учун 245-қарорга асосан ўз вақтида тўланмаган маблағга 10% пеня юкланади. Пеня ҳар ойда қўшилади. Дебитор қарзлар ичида ўша пеня ҳам бор. Вазирлар Маҳкамасининг 2004 йил 1 ноябрдаги 511 сонли қарорига биноан истеъмолчилар электр ҳақини олдиндан тўлаб қўйиши керак. Лимитнинг 50%ини. Бу ҳам дебитор қарз бўлиб туради. Мисол учун, истеъмолчининг қарзи 100 сўм бўлиши мумкин. Лекин у имзолаган шартномада электр энергияси лимити 100 сўмлик. Демак, бу сумманинг 50 сўмини олдиндан тўлаши керак. Лекин шу пулни олдиндан тўламаса, у ҳам қарз бўлиб ёзилади. Шундай қилиб, истеъмолчининг қарзи 150 сўмга айланиб қолади. Бундан ташқари, электр энергияси тарифи ўзгарса, тўланмай келаётган қарз янги тариф билан ҳисоб-китоб қилинади ва натижада қарз яна ортиб кетади. Хуллас, жудаям мураккаб, деди “Ўздавэнергоназорат” инспекциясининг Жиззах вилоятидаги инспекторларидан бири.\nКилоси неча пул?\nЖорий йил1 октябридан буён аҳолига сотиладиган электр энергияси нархи жорий (1киловатти) 167 сўм 40 тийин.\nЭлектр плиталари ўрнатилган кўп қаватли уйларда яшайдиганлар эса, 1 кВт энергия учун 83 сўм 40 тийин тўлайди.\nЖорий йилда электр энергияси тарифи икки марта оширилди.\nЖиззах вилояти прокурори ўринбосарининг жавоб хати нусхасини жўнатган зиëкорликнинг Озодликка ëзишича, у прокуратурага Зиëкор қишлоғига электр қуввати суткасига 12 соатдангина берилаëтганидан шикоят қилган эди.


Канчельскисда яхши имконият: «Навбаҳор» совриндор бўлишга лойиқ таркиб йиғди\nЯнги мавсум олдидан клублардан репортажлар тақдим этиб келаётган Kun.uz ва Tribuna.uz объективида бугун – Наманганнинг «Навбаҳор» клуби.\nНаманганлик мухлислар футбол баҳсларини соғинганини «Навбаҳор» клуби томонидан ўтказилган янги футболчиларни таништириш маросимида сездик. Жамоа раҳбарияти тақдимотни стадионда ўтказиб қўйса ҳам бўлаверар экан. Сабаби, маросимга кўп сонли мухлислар келди.\nЎзбек футболига кўплаб иқтидорларни етказиб берган «Навбаҳор»нинг садоқатли мухлислари жуда кўп. «Лочинлар»нинг ўз стадионидаги ўйинлари доим мухлислар билан тўла ҳолда ўтса, ишқибозлар меҳмондаги ўйинларда ҳам клубни ёлғизлатиб қўймайди.\nБизни ҳайрон қолдирган жиҳат – мухлислар жамоа машғулотларига ҳам келиб, футболчиларга далда бўлиб туришар экан.\nМашғулотлар ўтказиладиган майдонда бош мураббий Андрей Канчельскисдан клубдаги мавсум олди тайёргарлик ҳақида сўрадик.\n«Суперлига ўйинларига режа асосида тайёргарлик кўряпмиз. Туркияда 20 кунлик ўқув-машғулотлари йиғини ўтказдик. «Пахтакор» билан бўладиган илк ўйин бизни чемпионатга қай даражада шай эканлигимизни кўрсатиб беради.\nТўғриси, мен учун биринчи ўйинни Тошкентда ўтган йилги чемпионга, айни пайтда ОЧЛда тўп сураётган жамоага қарши ўтказиш ёқимли ҳолат. Ўзимизга ишоняпмиз, ишонч яхши туйғу. Ўйлайманки, ҳаммаси яхши бўлади.\nБу йил жамоага янги келган легионерларга эътибор қаратадиган бўлсак, Руслан Боловдан кўп голлар уришини кутяпмиз. Ўтган йили Александр Касьян мавсум аввалида голлари билан жамоани ўзига ишончини оширган эди. Боловдан ҳам худди шундай натижаларни кутяпмиз.\n«Навбаҳор»нинг қизиққон ва содиқ мухлислари бор. Футболчиларимиз уларнинг ҳурмати учун ҳар бир ўйинда бор кучини бериб ўйнашга ҳаракат қилади. Ишқибозлар ҳам футболчиларимизнинг уларни хурсанд қилиш учун майдонга тушаётганимизни ҳис қилиб туришади. Бизни мунтазам қувватлаб келаётган ишқибозларга алоҳида ташаккурларимни айтиб ўтаман. Янги мавсумнинг ҳар бир ўйинида уларни қувонтириш учун ғалабали онларни ҳадя қилиш учун майдонга тушамиз.\nАйни пайтда вақтдан ўзиб, «Навбаҳор» мавсум охирида юқори ўринларни эгаллайди, дея олмайман. Шуни айтишим мумкинки, биз ҳар бир ўйинда майдонга жанговар руҳда, ғалаба қозониш учун тушамиз», –дейди клуб бош мураббийи Андрей Канчельскис.\nЯримҳимоячи Азимжон Аҳмедов «Навбаҳор» ҳеч қайси жамоадан қўрқмаслигини таъкидлади.\n«Бугунги «Навбаҳор»нинг таркибига тўхталадиган бўлсак, жамоага анча тажрибали футболчилар йиғилган. Мавсум олдидан барча ўйинчилар ҳам йиғилиб, мавсум давомида мухлисларни хурсанд қилишга, майдонда бор кучимизни бериб ўйнашга келишиб олдик.\nТакрор айтаман, бу йилги таркибимиз кучли. Ишқибозлар шунча йил сабр қилишди. Мана шу жамоа билан уларнинг ишончини оқлаб, ОЧЛ мусобақаларида қатнашиш учун ҳаракат қиламиз. Мухлисларга айтар сўзим – биз ҳеч қайси жамоадан чўчимаймиз, чунки бизни доим қўллаб турадиган зўр ишқибозларимиз бор. Биз «Навбаҳор» клуби мухлисларини биринчи ўйинда «Пахтакор» стадионида кутиб қоламиз», – деди Аҳмедов.\nЖамоага Жавлон Иброҳимов, Забихилло Ўринбоев, Руслан Болов, Ислом Рашидхонов, Хуршид Мухторов, Ислом Исоқжонов, Тоҳир Шамсиддинов, Сардор Теляков, Анвар Ҳожимирзаев каби ўйинчилар жалб қилинди.\nЎтган мавсумда Наманганда тўп сурган Ўткир Юсупов, Азимжон Аҳмедов, Иван Соловьёв, Ғиёсжон Комилов, Обид Жўрабоев, Мирзоҳид Ғофуров, Игорь Голбан, Аббос Ғуломов, Абдужамол Исроилов, Азизбек Турғунбоев, Амирбек Жўрабоев, Абдулҳай Исмоилов, Комил Тожиддинов сингари футболчилар билан тузилган шартнома муддатлари узайтирилди.\nЁшлар жамоасида ўзларини кўрсатган Ислом Абдуллахонов, Шаҳзодбек Ҳамидов ва Ҳусайн Эргашбоевлар ҳам асосий таркибга киритилди.\nХуршид Мухторов (ҳимоячи):\n– Мавсум олди тайёргарликлар жуда яхши ўтди. Машғулотларни Тошкентда бошлаган бўлсак, кейин йиғин Анталияда давом этди. Ҳамма шароитлар етарли бўлди. Яхши жамоалар билан ўртоқлик ўйинларини ўтказдик. Худо хоҳласа, «Навбаҳор» бу йилги чемпионатга тайёр, деб ўйлайман.\nБахтиёр Нурматов, «Навбаҳор» футбол клуби директори:\n– Янги мавсумга тайёргарлик, ўқув-машғулот йиғинларида молиявий ва бошқа ҳеч қандай қийинчиликларга дуч келганимиз йўқ. Вилоят ва шаҳар ҳокимлари, барча ҳомийлар қўллаб-қувватлаб туришибди. Ўйлаймизки, мавсумни кўтаринки руҳда бошлаймиз, юқори савияда ўйнаб, чемпионлик учун кураш олиб борамиз.\nКўриб турганингиздек, «Навбаҳор» клубининг асосий майдони шай ҳолатда. Машғулот майдонлари ҳам юз фоиз тайёр.\n«Бу ерда лига раҳбарияти билан баҳслашишдан, ўз фикрини айтишдан ҳамма қўрқади, фақат Арвеладзе ва мен бундан мустасно». Андрей Канчельскис билан интервью\n«Навбаҳор» собиқ ходимига 500 минг доллар тўлаб бериши кераклиги маълум қилинди


Неврологик касалликлар (мия шикастланишлари, биринчи қисм) - Parstoday\nСаломатлик журнали (52)\nиюн 18, 2022 15:32 Asia/Tashkent\n“Саломатлик журнали” дастурида сиз азизларни турли касалликлар ҳамда уларнинг олдини олиш ва даволаш усуллари, шунингдек, овқатланиш, жисмоний машқлар, соғлом турмуш тарзи ва ҳоказолар орқали саломатликка эришиш йўллари билан таништиришга ҳаракат қиламиз. Шуни таъкидлаш керакки, ушбу дастурда тақдим этилган маълумотлар сизнинг яқинларингизнинг соғлом турмуш тарзи бўйича хабардорлигини яратиш ва оширишдир ва ҳеч қандай ҳолатда мутахассис шифокорнинг ташхиси ва даволанишини Ўрнини босолмайди.\nМия ва нервлар инсон танасининг энг сезгир қисмларидир. Тананинг бу икки муҳим органи тананинг бошқа органларига ҳам таъсир қиладиган баъзи касалликлардан азият чекади. Нейробиологларнинг фикрича, миянинг кўплаб ички касалликлари ҳам одамларнинг руҳий ҳолатига таъсир қилади. Дастурнинг турли қисмларида ушбу касалликларнинг кўплиги ва хилма-хиллиги туфайли биз сизни ушбу касалликларнинг энг муҳимлари ва уларнинг сабаблари, асоратлари ва даволаш усуллари билан таништиришга ҳаракат қиламиз. Дастурнинг ушбу қисмида биз мия шикастланиши натижасида юзага келадиган касалликларни кўриб чиқамиз.\n"Бош жароҳатлари" одамларда ногиронлик ва ўлимнинг асосий сабабларидан биридир. Бошнинг шикастланиши кенг атама бўлиб, бош, бош суяги, мия ва унинг остидаги тўқималар ва бошдаги қон томирларига кўплаб жароҳатлар ва зарбаларни ўз ичига олади. Тўқнашувлар, бош суягининг синиши ва интракраниал гематомалар турли хил бош жароҳатларидир. "Тўқнашув" - бу тезда онгни йўқотишга олиб келадиган ва зарбадан кейин бир неча дақиқадан бир неча соатгача давом этиши мумкин бўлган бошга зарба тури. "Бош суяги синиши" бош суягининг синиши деган маънони англатади ва таъсирнинг оғирлигига қараб тўрт турдаги синишларга бўлинади. Кўп шаклларда бўлган "интракраниал гематомалар" миядаги жойлашувига кўра таснифланади ва енгил зарбадан бошга ўлимга олиб келадиган ва ўта хавфли зарбаларгача бўлиши мумкин.\nКатталар ва болаларда бош жароҳати бир нечта сабабларга эга. Мотоциклда содир бўлган бахциз ҳодисалар натижасида энг кўп учрайдиган жароҳатлар орасида ҳайдовчи, йўловчи ёки пиёда, зўравонлик, йиқилиш ва тушиш ёки болаларга нисбатан зўравонлик киради. Бирор киши бош жароҳатидан кейин турли даражадаги аломатларга эга бўлиши мумкин. Шу билан бирга, ҳар бир одамда турли хил аломатлар бўлиши мумкин, улар орасида энг кўп учрайдиган бошга енгил зарбалар, бўртиб кетиш, шиш ёки кўкаришлар, бош терисида кичик, юзаки ёриқлар, бош оғриғи, товуш ва ёруғликка сезгирлик, асабийлашиш, бош айланиши, бошда Оғирлик ва мувозанат бузилишлари, кўнгил айниши, хотира ва концентрациянинг бузилиши, уйқу режимидаги ўзгаришлар, диплопия, тиннитус ва таъмнинг ўзгариши.\nАммо шошилинч тиббий ёрдамни талаб қиладиган бошга мўътадил ва кучли зарбалар онгни йўқотиш, ўтиб кетмайдиган кучли бош оғриғини ўз ичига олади. Тез-тез кўнгил айниш ва қусиш, қисқа муддатли хотира йўқолиши, масалан, травмадан олдин ёки пайтида содир бўлган воқеаларни эслашда қийинчилик. Нутқнинг бузилиши, юриш қийинлиги, тананинг бир томонида ёки тананинг ҳудудида заифлик, терлаш, терининг оқариши, тутилишлар, кайфиятнинг ўзгариши ва асабийлашиш, қулоқ ёки бурун орқали қон ёки тиниқ суюқлик оқиши, бир кўзнинг бошқасига нисбатан каттароқ кўриниши, бош терисининг чуқур кесилиши ёки ёрилиши, бошида очиқ яра, кома ва қулфлаш синдроми (1).\nКлиник текширувлар ва диагностика тестлари билан бош травмасı ташхиси мумкин. Бошнинг шикастланиши неврологик муаммоларни келтириб чиқариши ва тиббий ёрдам талаб қилиши мумкин. Буларга қон тестлари, рентгенография, компютер томографияси, электроансефалограмма ва МРИ киради.\nМагнит-резонанс томография (МРИ)\nБош жароҳатини даволаш жароҳатнинг оғирлигига ва бошга зарбага қараб амалга оширилади. Муздан фойдаланиш, дам олиш, топикал антибиотиклар ва ёпиштирувчи бандажлар, зудлик билан тиббий ёрдам кўрсатиш, тикувлар, кузатув учун касалхонага ётқизиш, қон кетишини эмболизация қилиш каби жарроҳлик муолажалар шулар жумласидандир.\nҲар бир инсон учун даволаниш касалликнинг даражасига ва уларга етказилган зарарга боғлиқ. Агар бошга зарба кучли бўлса, мия босимини баҳолаш керак. Бошнинг шикастланиши миянинг яллиғланишига олиб келиши мумкин. Мия бош суяги ичида жойлашганлиги сабабли, шиш ва яллиғланиш учун жуда кам жой мавжуд, бу эса интракраниал босимни оширади ва мияга зарар етказиши мумкин. Интракраниал босим икки усулда ўлчанади. Усуллардан бири мия омурилик суюқлигига кичик ичи бўш найча ёки катетер киритишдир. Яна бир усул - бош суяги ва мия орасидаги бўшлиқ орқали бош суягига кирадиган кичик ичи бўш винт шаклидаги асбобдан фойдаланиш.\nИнтракраниал босимни баҳолаш\nБош жароҳатларига олиб келадиган бахциз ҳодисаларнинг олдини олиш учун болалар ўйин муҳити хавфсиз жойга эга бўлиши керак ва катталар ҳам яшаш ва ишлаш учун мос муҳитда бўлишлари керак. Ҳайдаш пайтида хавфсизлик камарини тақиш ва велосипед ва конкида учиш каби машғулотлар учун дубулға кийиш бошингизни қаттиқ таъсирлардан ҳимоя қилиш учун зарурдир.\nМияси жиддий шикастланган одамларда миянинг шикастланган қисмига қараб мушаклар, нутқ, кўриш, эшитиш ёки таъм билан боғлиқ муаммолар бўлиши мумкин. Бу одамларнинг шахсияти ва кайфиятида қисқа муддатли ёки узоқ муддатли ўзгаришлар юз бериши мумкин. Бу одамлар узоқ вақт давомида дори-дармонларни қабул қилишлари ва физиотерапия, касбий терапия ва нутқ терапияси каби зарур реабилитация чораларини кўришлари керак.\nМия учун яна бир таҳдид "шиш ва яллиғланиш" бўлиб, у мия ичидаги суюқликнинг кўпайиши ва кўп ҳолларда аниқланади.Йўтал баъзи турдаги мия шикастланишига жавобан пайдо бўлади. Шиш ва энсефалит турли хил мия ва мияда бўлмаган сабабларга кўра пайдо бўлиши мумкин. Мия шиши, кўпинча бошга тўсатдан зарба бериш натижасида юзага келадиган мия шикастланишидир. Бундай шароитларда бирламчи зарар мия тўқималарида шиш пайдо бўлишига олиб келиши мумкин. Бундан ташқари, жароҳатлар натижасида бош суягининг синган қисмлари бошнинг турли қисмларида қон томирларининг ёрилишига олиб келиши мумкин. Шунингдек, ҳар хил турдаги инфекциялар шиш ва энсефалитга олиб келиши мумкин. Бу инфекцияларга токсоплазмоз, кист фиброз ва сил касаллиги киради. Субаракноид минтақада мия қон кетиши хавфли мия шишишининг энг жиддий сабабидир. Деярли ҳар қандай бактериал инфекция сабаб бўлиши мумкин бўлган менингит ҳам мия шиши сабаб бўлиши мумкин. Ва ниҳоят, шиш ва яллиғланишнинг энг кенг тарқалган сабабларидан бири бўлган қон томир.\nМРИда инсулт диагностикаси\nАйтганимиздек, мияга боғлиқ бўлмаган бир қатор сабаблар ҳам шиш ва яллиғланишга олиб келади. Илон чақиши ва бошқа заҳарли судралиб юрувчилар, углерод оксиди билан заҳарланиш, диабетик кетоацидоз (3), турли сабабларга кўра гипонатриемия (4), сут кислотаси, қўрғошин билан заҳарланиш, малигн гипертензия, Рее синдроми (5), номутаносиб сийдик гормони чиқариш синдроми (СИАДҲ синдроми ) ва вирусли гепатит кўпинча энсефалопатия ва мия шиши билан боғлиқ.\nКасал одамларда мия шишининг биринчи белгилари атроф-муҳит ва инсоннинг ўз ҳолатини билиш даражасининг пасайиши билан боғлиқ. Бош айланиши, кўнгил айниши, уйқучанлик, бош оғриғи, бўйнидаги оғриқ ёки қуруқлик, кўриш муаммолари ёки кўришнинг ўзгариши, хотирани йўқотиш, юра олмаслик, нутқнинг бузилиши, ақлий заифлик, тутилишлар ва онг даражасининг пасайиши ушбу касалликнинг бошқа белгиларидир. Касалликни аниқлаш учун компютер томографияси, МРИ, интракраниал босим тестлари, мия текшируви, қон тестлари ва сийдик синовлари каби усуллар қўлланилади.Ва агар одам менингитга шубҳа қилинган бўлса, ЛП ёки ломбер понксиёндан фойдаланиш керак (6).\nБундай шароитларда қўлланиладиган даволаш шикастланиш турига қараб фарқ қилиши мумкин. Қуйида ушбу касалликларни даволашнинг баъзи умумий усуллари келтирилган. Бу ҳолатда, бош бироз юқорига кўтарилади ва бўйин текис бўлади. Аслида, бу шароитлар қон оқими орқали бош суяги ичидаги босимни пасайтиради ва унинг ичидаги суюқликни тўкиб ташлайди. Суюқликни истеъмол қилиш чекланган бўлиши керак ва шифокор беморнинг аҳволига мос келадиган дори-дармонларни буюриши мумкин. Интракраниал босимни камайтириш учун мия омурилик суюқлигини тўкиш учун кичик найча ҳам ишлатилиши мумкин. Вентилатор - бу одамни нафас олиш тизими орқали қўллаб-қувватлаш ёки нафас олишига ёрдам бериш учун ишлатиладиган усул. Ниҳоят, энсефалитни даволаш учун жарроҳлик қўлланилади.\nҚўллаб-қувватлаганингиз учун раҳмат. Кейинги сонгача сизни буюк Худога топширамиз.\n1- Одам огоҳ бўлиб, ўйлай олади, фикр юрита олади, лекин гапира олмайди ва ҳаракат қила олмайди.\n2 - ЭЕГ\nБу организм етарли миқдорда инсулин ишлаб чиқара олмаганида пайдо бўлади.\n4- Танадаги натрийнинг камайиши\n5. Бу болалик ва катталардаги кам учрайдиган касаллик. Ушбу синдромнинг сабаби тўлиқ аниқ эмас. Тадқиқотчиларнинг фикрига кўра, баъзи вирусли инфекциялар ва аспиринни қўллаш бу синдромга олиб келиши мумкин.\n6- Бу шифокор орқа мия атрофидаги суюқлик намунасини оладиган усул.\nОшқозон-ичак касалликлари (ич қотиши)


Нимстанциялар ишга тушгач, электр таъминотида барқарорлик бўлади - zarnews.uz\nЭлектр энергиясини ҳисобга олиш ва назорат қилишнинг автоматлаштирилган тизими (АСКУЭ)ни жорий этиш учун вилоятимизда 825,4 мингта электр ҳисоблагич ўрнатилиши режалаштирилган.\nҲозиргача бундай ҳисоблагичлардан 692,6 минг дона келтирилган бўлса, унинг 655,2 минг донаси ўрнатилди ва уларнинг 586,8 минг донаси биллинг тизимига уланди. Йил якунигача яна қарийб 35 минг аҳоли хонадонига шундай замонавий электр ҳисоблагичлар ўрнатилиши режалаштирилган. Бу ўз навбатида ҳисоб-китоблардаги қулайлик билан бирга электр энергиясини ортиқча сарфланишининг олдини олади.\nАввал хабар қилганимиздек, «Самарқанд ҳудудий электр тармоқлари» корхонаси томонидан ташкил этилган пресс-турда шу каби маълумотлар тақдим этилди.\nВилоятимизда электр энергиясида узилишларни тезкор аниқлаш ва бартараф этиш мақсадида корхона диспетчерлик марказига электрон табло ўрнатилиб, махсус тизим орқали вилоятимизнинг барча ҳудудларидаги қарийб 10 минг 800 га яқин трансформаторларнинг ишлаш ҳолатини назорат қилиш жорий этилган.\n- Электр энергияси таъминотида узилишларни камайтириш учун Қорасув массивида қиймати 16,3 миллиард сўмлик янги нимстанция қурилиб, биринчи босқичи йил якунигача фойдаланишга топширилади, - дейди корхона раҳбари Ғанишер Маматқулов. – Натижада Қорасув массивидаги аҳоли, ижтимоий соҳалар, тадбиркорлардан иборат 9500 истеъмолчи барқарор электр энергияси билан таъминланади. Боғимайдон, Даҳбед нимстанцияларида юклама камаяди ва 14,5 минг истеъмолчида электр таъминотининг сифати яхшиланади.\n2021 йилда 15 миллиард сўм қийматдаги Номозгоҳ нимстанцияси ишга туширилгач, Самарқанд шаҳридаги 6500 истеъмолчи сифатли электр таъминотига эга бўлади. Қолаверса, Чашма, Шоҳи Зинда, Шердор, Регистон станцияларида юкламалар камайиб, 17,8 минг истеъмолчининг электр таъминотида барқарорлик таъминланади. Шунингдек, шарқий нимстанцияси ишга туширилиши билан Самарқанд шаҳридаги 8500 дан ортиқ ва Пайариқ туманидаги Ал-Бухорий нимстанциясининг ишга туширилиши натижасида бу ердаги мажмуа, меҳмонхоналар, кўп қаватли уйлар, Хартанг, Зарафшон, Чоштепа, Маниобод, Оққўрғон, Сорисув маҳаллаларидаги 10500 истеъмолчи барқарор электр энергияси билан таъминланади.\nПресс-тур давомида журналистлар Қорасув массивидаги нимстанцияда олиб борилаётган қурилиш-монтаж жараёнлари билан танишди.\nТеглар: электр энергияси электр таъминоти Нимстанция\nСамарқандда яна кўп қаватли уй остига нимстанция ўрнатилмоқда, аҳоли бундан норози


Саид Аҳмад. Хотинбоз чумчуқ (ҳажвия) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Хотинбоз чумчуқ (ҳажвия)\nБир журналда «Хотинбоз чумчуқ» деган ҳикоя босилди.\nҲикояда нималар дейилганини бу ёққа қўйиб, уни ким ёзганидан гаплашайлик.\nЧойхоначи Алимат бува ували-жували чол. Неваралари шундай кўпки, номларини адаштириб Солини Вали, Валини Соли деб янглишиб юради. Алимат бува невараларига қайси эртакни айтса, буни айтгансиз, деб жанжал қилишади. У ўйлаб, ичидан тўқиб эртак айтадиган бўлиб қолган. Айниқса эртакка тўймайдиган битта Кенжавой деган невараси ҳам бор. Чой устида хам, ош устида ҳам:\n— Бува, давай, эртак айтиб беринг, — деб ҳархаша қилаверади.\nЧол дунёдаги жамики эртакларни айтиб бўлган. Янгисини тўқиб чарчаган. У охири ўйлаб-ўйлаб эртак тўқиди, яъни:\n— Бир бор экан, бир йўқ экан, битта чумчуқ бор экан…\nОрадан анча вақт ўтиб, нима ҳам бўлди-ю, бир журналда ўша «Чумчуқ» лоп этиб чиқиб қолди. Чол мундоқ қараса, ўзи тўқиган эртак ҳикоя бўлиб чиқибди. Ҳикоячанинг тепасига Кенжа Алиматов, деб ёзиб қўйипти. Кенжа — Алимат отанинг ўша зумраша невараси, энди ўн тўрт ёшга кирган. Самовардагилар «Хотинбоз чумчуқ»ни роса чўзғилаб ўқиб чиқишди.\nҲай, бу ҳам ўтди. «Хотинбоз чумчуқ» одамларнинг эсидан ҳам чиқиб кетди. Аммо орадан бир ой ўтар-ўтмас газетада «Хотинбоз чумчуқ» сарлавҳаси остида мақола чиқди. Газета қўлма-қўл бўлиб кетди. Ўқиган ҳам ўқиди, ўқимаган ҳам ўқиди. Мақола шундай бошланарди:\n«Ёзувчи Кенжа Алимат ўзининг «Хотинбоз чумчуқ» асари орқали орамиздаги хотинбозларни сатира ўти билан куйдиришга уринган ва уни муваффақиятли ҳал қила олган.\nАсарда ёзувчининг катта ҳаёт тажрибаси борлиги яққол сезилиб турибди. Унинг кўзи ўткир, фикри тиниқ. Айниқса тили ўйноқ ва жозибадор. Табиат манзараларини жуда уста рассомдек нозиклик билан чизади.\nАвтор ҳаётни ўз кўзи билан кўради. Ундаи маълум даражада фалсафий хулосалар ҳам чиқаза олади. Ҳаёт тажрибаси, классикларни қунт билан ўрганиши, ўзидан олдин шу мавзуга қўл урган етук авторларнинг асарларидан ижодий фойдаланиши автор маҳоратига ўз таъсирини ўтказган.\nАйниқса, асар охиридаги хотинбоз чумчуқнинг бошқа чумчуқлар орасида фош бўлиб, ўз хотини томонидан ушлаб олиниш картинаси ниҳоятда ёрқин, ўқувчининг у ёқи бу эсида қоладиган даражада аниқ тасвирланиши муваффақиятни таъминлаган… Ўқувчи хотинбоз чумчуқнинг прообразини кўз олдига келтириб туради. Ундан жирканади, нафратланади, ғазабланади, в. б.\nХотинбоз чумчуқ Кант айтгандек, мен бор — олам бор, деб ўйлайди.\nАвтор чумчуқ қиёфасини яратишда новаторлик йўлидан боради. Персонажини индивидуаллаштиради. Характер яратади. Мисолларга мурожаат қиламиз:\n«Унинг иккита қаноти бор, бир тумшуқ, иккинчи оёғи мавжуд».\nҚаранг! Нақадар тиниқ, аниқ, ажойиб, ноёб портрет.\nКенжа Алимат чумчуқ ини орқали салбий чумчуқларнинг хусусий мулкчилигини аламли сатрларда фош қилади.\n…Кекса тол поялари орасида ўзига хос хашаклардан ҳаромхўрлик билан йиғилган уя…\nЮқоридаги мисоллар автор маҳоратини белгиловчи омиллар сифатида бизни қувонтиради. Яна мисол…\n«Хотинбоз чумчуқ гулзор олдида бир оёғида ромашка ушлаб, тумшуғи билан унинг баргларини битталаб юляпти:\n— «Келади, келмайди, келади…»\nАна гулзор томондан олифта патли сатанг чумчуқ пайдо бўлди.\nХотинбоз чумчуқнинг юраги ўйнади. Шошиб унинг истиқболига чиқди».\nБундай тасвирлар асарда кўп.\nАммо асар бир қатор камчиликлардан ҳам холи эмас.\nАйниқса композицион тарқоқлик сезилади. (Чумчуқлар ҳар ёққа тарқаб учиб юришади.)\nХотинбоз чумчуқнинг чирқиллаши жибилажибоннинг сайрашини эслатиб қўйяпти. Сатанг чумчуқ Қарқуноқнинг худди ўзгинаси.\nАсар сюжети кўпроқ очеркни эслатади.\nАвтор бундан буён чумчуқлар орасида кўпроқ бўлса, уларнинг ҳаётини ўрганса, тили, одатларини қунт билан кузатса, фақат ютади, яна ижод чўққиларига парвоз қилади.\nУмуман олганда «Хотинбоз чумчуқ» кенг китобхон оммасининг ўсиб бораётган дидини, талабларани қондира оладиган ажойиб сермазмун асардир.\nБиз талантли Кенжа Алиматдан ариқ бўйларидан совун ўғирлайдиган Зағизғон, узумларимизни чўқиб кетадиган Чуғурчиқ, гилосларимизни еб қўядиган Тутхўрак сингари паррандалар ҳақида полотнолар кутишга ҳақлидирмиз…»\nАна шу мақола босилиб чиққан куни эртакчи чол Алимат буванинг зумраша невараси, яъни «ҳаётдан фалсафий хулосалар чиқариб оладиган ёзувчи Кенжа Алимат» томда ўз тенги болалар билан каптар қувиб юрарди.\n← Аввалги Аввалги Саид Аҳмад. Юк (ҳажвия)\nКейинги → Кейинги: Саид Аҳмад. Менинг дўстим Баббаев! (ҳажвия)


Маkrо ўзининг ўн йиллигини нишонламоқда: бир кунда 10 та дўкон, ҳамма нарсага 10 фоиз чегирма, тенгдошларга рюкзаклар ва ҳар бирингизга миннатдорлик!\nСупермаркетлар тармоғи сюрпризлар билан ўз харидорларини қувонтирмоқда: ўз туғилган кунида кун-у тун ишлайдиган 10 та янги дўкон очди, мутлақо ҳамма нарсага 10 фоиз чегирма ва ўзининг барча тенгдошларига "Менинг ёшим 10да!" ёзувли рюкзакларни совға қилди!\nТармоқнинг биринчи супермаркети Меga Planet КСМда 11.12.2010 йилда очилган. Шундан буён тармоқ 24 та шаҳардаги 86 филиалларгача кенгайди, улардан 28 таси кун-у тун – 24/7 соат ишлайди.\nМаkrо ишида халқаро стандартларни қўллаш орқали жадал тезлик билан жаҳон тажрибасини қабул қилмоқда. Шундай қилиб, тармоқ Ўзбекистонда биринчи бўлиб харидорларни ўз-ўзига хизмат кўрсатиш кассалари ва электромобиллар учун зарядлаш станцияси билан хурсанд қилди.\nУшбу баҳорда, бутун дунё пандемияга дуч келганида, Маkrо супермаркетлар тармоғи мамлакатни қўллаб-қувватлади: филиаллар узлуксиз ишлади, аҳоли даромадининг пасайиши ҳисобга олинган ҳолда нархлар назорат қилинди, Ўзбекистон Соғлиқни сақлаш вазирлиги ҳузуридаги "Ўзбекистон меҳр-шафқат ва саломатлик" жамғармасини қўллаб-қувватлади, Ўзбекистон Республикаси маҳалла ва оилани қўллаб-қувватлаш вазирлиги ҳузуридаги хайрияни мувофиқлаштирувчи марказга ва кўплаб оилаларга ёрдам берди.\nБиринчи карантин даврида профессионаллар жамоаси харидларни уйдан чиқмасдан – ҳаётни хавф остига қўймасдан амалга ошириш мумкин бўлиши учун қисқа вақт ичида харидорларга янги Маkro етказиб бериш хизматини (makromarket.uz) тақдим этди.\nСавдо тармоқларидан ўзининг Е-Makro иловасини ишга тушириш бўйича биринчи савдо тармоғини ишга туширди ( http://makromarket.uz/application), унда мижозлар балларини тежаши ва уларни кузатиб боришлари мумкин;\nЧиройли табиатимизнинг келажаги ҳақида ғамхўрлик қилиб, яшил, тез чирийдиган пакетлардан фойдаланишни бошлади.\nЎтган ҳафтада Makro ўзининг Бухоро шаҳридаги биринчи супермаркетини тақдим этди, у ерда йил охиригача яна иккита филиал очилиши режалаштирилган. Тармоқнинг асосий мақсадларидан бири ўз чегараларини кенгайтириш, минтақаларда мавжуд бўлишдир.\nМаkro – бу кўпроқ нарса орасидан танлаш, ғамхўрлик ва қулайликни ҳис қилиш, ўсиш ва ютуқларни кузатиш имконини бериб харидорларнинг ҳаётини енгиллаштираётган бренддир.\nМана 10 йил давомида сиз Макро билан биргасиз. Тармоқда ҳукмронлик қилаётган муҳит учун ташаккур билдирамиз. Бу биринчи навбатда, ҳар бир харидор ва мижознинг, ўз ҳаётини Makro билан боғлаётган ҳар бир кишининг ҳиссаси. Ташриф буюрувчилар туфайли тармоқ ривожланишда давом этмоқда ва доимо энг яхши бўлишга интилмоқда!\nМаkro – 10 йил давомида сиз билан бирга!


Видео: Россия ҳарбийлари Украинадаги аэродромлардан бирини назоратга олишди\nРоссия ҳарбийлари Украинадаги аэродромлардан бирини назоратга олишди – видео\nРоссия Мудофаа вазирлиги Украинадаги аэродромлардан бири назоратга олиниши акс этган лавҳаларни кўрсатди. Тинч аҳоли ва аэродром мулкига зарар етмаслигига алоҳида эътибор қаратилган.\nРоссия Мудофаа вазирлиги Украинадаги аэродромлардан бири назоратга олиниши акс этган лавҳаларни кўрсатди. Операцияда россиялик десантчилар иштирок этишган. Тинч аҳоли ва аэродром мулкига зарар етмаслигига алоҳида эътибор қаратилган.Россия 24 февраль куни Украина ҳарбий инфратузилмаларини йўқ қилиш ва уни миллатчилик ғояларидан тозалаш учун махсус ҳарбий операция бошлаган эди. Россия Мудофаа вазирлигининг маълум қилишича, зарбалар фақат ҳарбий объектлар ва украин қўшинларига берилмоқда. Ҳар икки томондан қурбонлар бор.\nмултимедиа, украина, россия, видео\nУкраинадаги аэродромлардан бири Россия Қуролли кучлари назорати остига ўтди.\nРоссия Мудофаа вазирлиги Украинадаги аэродромлардан бири назоратга олиниши акс этган лавҳаларни кўрсатди. Операцияда россиялик десантчилар иштирок этишган. Тинч аҳоли ва аэродром мулкига зарар етмаслигига алоҳида эътибор қаратилган.


Тушда дарахт курса туш табири дарахт батафсил малумот\nД - ҳарфига барча тушлар табири / Туш табири\nДарахт тушда курса табири нима булади? Тушда дарахтни кўриш — кўп ҳолларда инсон, унинг оила аъзолари рамзи ҳисобланади.\nТушдаги соғлом бақувват, ям-яшил, шох-шаббали дарахт — руҳий ва жисмоний соғломлик, ҳаётда ўз йўлини тўғри танлаган, кучли ва ўзига тўқ оила вакили, соғлом руҳиятли, ҳаётда омадли, равнақ топган ва иш жойида ҳам ўз ўрнига эга инсон эканлигининг рамзи бўлиши мумкин. Бу тушни ҳеч иккиланмасдан даддиллик билан хайрли туш деб аташ мумкин.\nТишда дарахтга айланиб қолмоқ — ҳаётдаги «илдиз отган» ўз ўрнингизни англатиши мумкинлигидан дарак бу ҳам хайрли тушлар сафига киради.\nТишда дарахтга ўтириш — оила қуришингиз рамзи ёки ўта муҳим лойиҳа бошлашингиздан ёки кимнинг лойиҳасига қўшилишингиздан дарак бериши мумкин. Балким ҳаёт йўлингизни ўзгартириш, оила қуриш ва ўзингиздан зурриёт қолдириш ҳақида ўйлаш фурсати етгандир.\nБалким бу яқинда содир бўладиган муносабатлар ва оила қуришингизнинг рамзидир ёки яхши ўзгаришлар остонасида турганинигиздан хабар бермоқчидир. Бу ҳам албатта жуда хайрли яхши туш.\nТушда дарахт курса ванга табири бўйича\nТушда дарахтга сув қуйиш — яқин келажак сизга ҳаёт учун зарур ниманидур туҳфа этиши, кимнингдур ҳаётига мазмун олиб киришингиз ёки унинг ҳаёти учун зарур бўлган ва унга етишмаётган ҳимояни бера олишингиз, унга тўғри йўл кўрсатишингиз мумкинлигини англатади. Бу ҳам хайрли туш.\nТушингизда дарахт жабр кўраётганини ёки у кучли шамол таъсирида тебранаётганини кўрсангиз — ҳаётий иккиланишлар, ҳаяжон, ҳаётдаги қайғуришларга сабаб бўлувчи ҳодисалардан даракдир.\nДарахтни арралаш ёки синдириш — ким арралаган бўлса ўша шахс яқин кунларда қайсидир яқин кишисининг тушига кириши ва унга ҳиссий оғриқ ва қайғуришга мажбур қилишини билдиради.\nЁмон ўй-ҳаёлларни ўйлашни бас қилинг, ҳаётингиздан кераксиз инсонларни чиқазиб ташланг. Кимгадур ёмонлик тилашни, унинг ҳаёти ва иш фаолиятига ёмон назар билан қараманг ҳаётга фақат яхшилик кўзи билан қаранг. Шунчаки ҳаммасини тақдирга йўйинг.\nТуш табири дарахт миллер табири бўйича\nТушда дарахтни кўрсангиз — даромад, дарахтга чиқсангиз — йўқотиш, омадсизлик, мевали дарахтдан мева узиб олиш — узоқ муддатли муваффақият, дарахтни кесиш — йўқотишлар, дарахт экиш — бойлик, мевали дарахт — фаровонлик, гуллаётган дарахт — бизнесдаги муваффақият.\nКесилган ёки илдиздан чопилган дарахт — ўлим, мотам, ёнаётган дарахт — йўқотишлар, дарахтга ўтириш — бу катта мукофот, дарахт тагида ўтириш ажойиб янгилик, дарахтдан йиқилиш — масхара бўлиш, мевали дарахт ишончли дўстни билдиради.


Сайловнинг адолатли ўтиши кимга боғлиқ? | "Адолат" СДП\nСайловнинг адолатли ўтиши кимга боғлиқ?\nРеспубликамизда муҳим сиёсий жараён - Олий Мажлис палаталари ва маҳаллий кенгашларга бўлиб ўтадиган сайловларга тайёргарлик бошланди. Сиёсий тадбирни қанчалик адолатли ўтиши ваколатли вакиллар ва кузатувчиларга боғлиқ. Шу сабаб бу вазифага энг муносиб номзодлар танлаб олинмоқда.\nЎзбекистон “Адолат” СДП Шахрихон туман кенгаши ташабуси билан ташкил этилган “Кузатувчи ва ваколатли вакил сайлов жараёнининг муҳим иштирокчиси” мавзусидаги давра суҳбатида тумандаги мавжуд 73 та сайлов участкаларига бириктирилган вакиллар иштирок этди. Сайлов қонунчилиги, кузатувчи ва ваколатли вакилнинг ҳуқуқларига бағишланган маърузалар билан танишилди.\nДавра суҳбати якунида Ўзбекистон “Адолат” СДПнинг сайловолди дастури лойиҳаси юзасидан таклифлар билдирилди.\nШахрихон туман кенгаши раиси


Бу ҳафтада қандай об-ҳаво кутиляпти? — Sof.uz\nБу ҳафтада қандай об-ҳаво кутиляпти?\n24.08 17:36 558 Ўзбекистон\n25 августда республикада об-ҳаво шароитларининг ўзгариши кутилмоқда, эрталаб республиканинг шимоли-ғарбий туманларига, кечга бориб марказий туманларига Волгабўйи ҳудудидан салқин ва нам ҳаво оқими киради.\n«Ўзгидромет» хабарига кўра, Қорақалпоғистонда, Хоразм, Бухоро, Навоий вилоятларида кун давомида, Тошкент, Самарқанд, Жиззах, Сирдарё, Қашқадарё вилоятларида эса кечга бориб қисқа муддатли ёмғир ёғади, момақалдироқ бўлиши мумкин. Ҳарорат кечаси 20-25 даража атрофида бўлади, кундузи пасайиб 28-33 даражани ташкил қилади, бу меъёрий кўрсаткичлардан бироз пастдир.\nПайшанба ва жума кунлари мамлакатда об-ҳаво ёғингарчиликсиз бўлади. Антициклон таъсирида тунги салқин ҳарорат сақланиб туради ва 15-20 даража атрофида бўлади, кундузи эса ҳаво аста секин исишни бошлайди ва 28 августда 30-35 даражагача кўтарилиб, ойнинг шу даври учун хос бўлган меъёрий қийматларга яқинлашади.